بیتوشی بەدوای كچانی هەولێر و سلێمانییەوەیە\n:: PM:04:17:01/10/2016 \nسۆنیا بیتوشی كچە دیزاینەری لاوی رۆژهە‌ڵاتی كوردستان كە لە بواری كۆلێكشنی جلوبەرگی كوردی و جیهانی كار دەكات، ئێستە سەرقاڵی بەرهەمهێنانی كۆلێكشنێكی نوێی جلوبەرگە و بۆ ئەم مەبەستە پێویستی بەكچانی هەولێر و سلێمانییە.\nبیتوشی بە "وشە"ی راگەیاند، "بۆ كارێكی نوێی فاشیۆن شۆم، پێویستم بە كۆمەڵە كچێكی كوردە لە هەریەك لە شارەكانی هەولێر و سلێمانی كە پێویستە جوان و سەرنجڕاكێش و باڵابەرز بن، چونكە بڕیارە رۆژی شەشی تشرینی یەكەمی داهاتوو، ئەو فاشیۆن شۆیە ئەنجام بدەم و چەندان دیزاینی نوێی تێدا بخەمە ڕوو".\nسۆنیا داوا دەكات ئەو كچانەی ئارەزووی ئەو پڕۆژەیە دەكەن و جوان و سەرنجڕاكێشن و باڵایان سەرووی 165 سم دەبێت، پێوەندی پێوە بكەن "بەو مەرجەی كێشی لەشیان جیاواز بێت بۆ ئەو كارە و خەڵكی هەولێر و سلێمانی بن".\n"بۆ ئەم فاشیۆن شۆیە لە هەموو شارەكانی كوردستان نمایشكاران دێن و پڕۆڤەیان پێ دەكەین، فاشیۆنەكە دەكەینە سوپرایز و جلەكانی وەرزی نوێ دەخەینە ڕوو، نمایش كە لە 18 دیسیگن پێك هاتووە، ئەو نمایشكارانەی لەو پڕۆژەیە بەشدار دەبن، لە كارەكانی تریشم بەكار دهێنرێن"، سۆنیا وای گوت.\nئەو كچە چالاكەی رۆژهەڵاتی كوردستان كە لە هەولێر دەژی، جگە لەو سوپرایزەی، كتێبێكی ئامادە كردووە لە بواری فاشیۆن و روونی دەكاتەوە، "كتێبەكە بە زمانی كوردییە و لە بواری فاشیۆنە، بەم زووانە كاری وێنەگرتن و كاری چاپی تەواو دەبێت، ناوەڕۆكی كتێبەكە یارمەتی خەڵك دەدات تا زیاتر لە بواری فاشیۆنی تایبەت بە جلوبەرگ بزانن و فێری كاركردن بن لەو بوارەدا، خەونم ئەوەیە بگەمە ئاستێكی جیهانی و كچانی كورد بگەیەنمە ئاستێك لە نمایشە جیهانییەكاندا كە جلوبەرگ بخەنە ڕوو".\nسۆنیا ساڵی 1991 لە ڕۆژهەڵاتی كوردستان لە دایك بووە و لە 18 ساڵییەوە دەستی بە خوێندن كردووە لە بواری دیزاین و فاشیۆن.


📝 پاژک: دەبێت 3ی ئاب وەکو رۆژی قڕکردنی ئێزدیەکان و ژنان بناسرێت بەڵگەنامەکان\n📅 کاتی تۆمارکردن Aug 4 2020 11:32AM\nکۆردیناسیۆنی پارتی ئازادی ژنانی کوردستان-پاژک بە ب [ زۆرتر... 👁] ✖ ✖ 0 2 ✔ 99% ✍ ر.هـ. 4-8-2020 11:32:33\n📝 فەرماندەی هەپەگە لە ناوچەی بۆتان هۆشداری دایە دانیشتوانی گوندی ئۆسیان بەڵگەنامەکان\n📅 کاتی تۆمارکردن Aug 4 2020 11:44AM\nلە راگەیێنراوەکەی فەرماندەی ناوچەی بۆتانی هەپەگەدا [ زۆرتر... 👁] ✖ ✖ 0 2 ✔ 99% ✍ ر.هـ. 4-8-2020 11:44:20\n📝 هەپەگە لە شەمزینان چالاکی ئەنجامدا بەڵگەنامەکان\n📅 کاتی تۆمارکردن Aug 2 2020 10:23PM\nهەپەگە رایگەیاند، لە چوارچێوەی هەنگاوی شۆڕشگێری شە [ زۆرتر... 👁] ✖ ✖ 0 2 ✔ 99% ✍ ر.هـ. 2-8-2020 22:23:21\n📝 یەکەکانی ژنانی تیشکی خۆر بۆ یادی شەنگال لە ئەستەنبول چالاکیان ئەنجامدا بەڵگەنامەکان\nدەستپێشخەری ژنانی تیشکی خۆر لە راگەیێنراوێکدا رایگ [ زۆرتر... 👁] ✖ ✖ ✖ 0 1 ✔ 97% ✍ ر.هـ. 2-8-2020 22:21:07


٣ ئاسایش شەهیدبوون و ٤ی دیکەش بریندارن | ROJnews\n٣ ئاسایش شەهیدبوون و ٤ی دیکەش بریندارن\nشەممە, 30 نوف 2019 - 08:43\nبه‌هۆی هێرشی چه‌ته‌كانی داعش بۆ سه‌ر گوندێكی سنووری شارۆچكه‌ی كفری، بەڕێوەبەر و دوو كارمه‌ندی ئاسایشی بنكه‌ی شاره‌دێی كۆكس شه‌هیدبوون، چوار ئاسایش و سێ هاوڵاتی دیکەش برینداربوون.\nدره‌نگانێكی شه‌وی ڕابردوو، له‌گوندی كوڵه‌جۆی سه‌ر به شاره‌دێی كۆكسی سه‌ر به شارۆچكه‌ی كفری لە ئیداره‌ی گه‌رمیان، چه‌ته‌كانی داعش به هاوه‌ن و چه‌كی قه‌ناس هێرشیان كرده سه‌ر گوندێك و ژماره‌یه‌ك قوربانی لێكه‌وته‌وە.\nمحه‌مه‌د حاجی عومه‌ر، به‌رپرسی كۆمێته‌ی قه‌ره‌ته‌په‌ی یه‌كێتی نیشتیمانی كوردستان، كه باره‌گای كۆمێته‌كه‌ی له‌ناو گوند كوڵه‌جۆیه، زانیاریی دایە ڕۆژنیوز، کە چه‌ته‌كانی داعش سێ گوله هاوه‌نیان ئاراسته‌ی ناوه گونده‌كه كردووه و ڕێگه‌ی نێوان هه‌ردوو گوندی كوڵه‌جۆ و قه‌ره‌بڵاغیان بڕیوه.\nبه پێی زانیارییەکانی ڕۆژنیوز، چه‌ته‌كانی داعش سه‌ره‌تا به هاوه‌ن هێرشیان كردوه‌ته سه‌ر گونده‌كه و ئاسایشی شاره‌دێی كۆكس ڕۆیشتونه‌ته هانای خه‌ڵكه‌كه‌وه، دوای گه‌یشتنیان به ناو گونده‌كه به چه‌كی قه‌ناس هێرشكراوه‌ته سه‌ریان و ژماره‌یه‌كیان لێ بریندار كراوه، دوای كه‌مێك بۆمبێكی چێنراو به ئۆتۆمبیلی ئاسایشدا ته‌قیوه‌ته‌وه‌ته‌وه ژماره‌یه‌ك ئاسایشی برینداركردووه.\nهەروەها دواتر چه‌ته‌كانی داعش له سه‌ر به‌رزاییه‌كی نێوان هه‌ردوو گوندیی كوڵه‌جۆ و قه‌ربڵاغی خواروو به‌ناوی كه‌مه‌ر گه‌ڕه، به چه‌كی قه‌ناس خۆیان حه‌شارداوه و ڕێگای سه‌ره‌كی نێوان شارۆچكه‌ی كه‌لارـ شاره‌دێی گوڵاڵه‌یان تا دره‌نگانێكی شه‌و داخستوه و ڕێگای هاتوچۆكردنی ئۆتۆمبیلێان نه‌داوە.\nهه‌ڵگورد حه‌مه ئه‌مین، جێگری به‌ڕێوبه‌ری نه‌خۆشخانه‌ی فریاكه‌وتنی شه‌هید هه‌ژار به ڕۆژنیوزی ڕاگه‌یاند، دوو كارمه‌ندی ئاسایش شه‌هیدبوون له‌گه‌ڵ پێنج كارمه‌ندی دیكه و دوومنداڵ و ژنێكیش برینداربوون، بەڵام هیچیان لای ئەوان نەماوە و ئەوانەی برینیان سەختبووە نێردراونەتە سلێمانی.\nڕائید سمكۆ عه‌لی، به‌ڕێوبه‌ری ئاسایشی شاره‌دێی كۆكس یه‌كێك بوو له برینداره‌كان، دوای گه‌یاندنی به نه‌خۆشخانه‌ی فریاكه‌وتنی شار و مانه‌وه‌ی بۆ چه‌ند كاتژمێرێك، به‌هۆی سه‌ختی برینه‌كه‌یه‌وه شه‌هید بوو.\n(وێنەی شەهیدانی شەوی ڕابردوو)


سەرۆک ئەمەریکا بەبۆنەی جەژنی نەورۆزەوە پەیامی خۆی ڕاگەیاند\nدانۆڵد ترامپ سەرۆکی ویلایەتە یەکگرتووەکانی ئەمەریکا ئەمڕۆ چوارشەممە پەیامی پـیرۆزبایی ئاڕاستەی هەموو ئەو گەلانە کرد کە ئاهەنگ بەبۆنەی جەژنی نەورۆزەوە دەگێڕن، بە تایبەتی ئێرانییەکان.\nئەم هەفتەیە دەمەوێت جوانترین پـیرۆزبایی خۆم ئاڕاستەی هەموو ئەوانە بکەم کە لە سەرانسەری جیهاندا ئاهەنگ دەگێڕن بە بۆنەی جەژنی نەورۆزەوە. بە ملیۆنان کەس لە ئێران و عێراق و تورکیا و باشور و ناوەندی ئاسیا لەگەڵ خێزانەکانیان ئاهەنگ دەگێڕن لەگەڵ هاتنی وەرزی بەهاردا.\nنەورۆز بە زمانی فارسی مانای ڕۆژی نوێ. بۆنەیەکە بۆ دەستپێکی نوێ، وە هەستێکی تایبەت دەبەخشێت بە زۆرێک لەو ئێرانیانەی کە لەم دەیان ساڵەی دوایی هاتوونەتە وڵاتەکەمانەوە بۆ ئەوەی ژیانێـکی نوێ بۆخۆیان لەسەر خاکێکی ئازاد دروستبکەن.\nبۆ چەندان ساڵە دۆستایەتی زۆر باشم لەگەڵ ئێرانیە ئەمەریکایـیەکاندا هەیە کە یەکێکن لە گروپە کۆچبەرە هەرە سەرکەوتووەکان لە وڵاتەکەمان لە سەردەمی نوێدا. ئەوان لە ڕابردوویەکی ئاینی جیاوازەوە هاتوون، لەوانە موسڵمان، جوو، کرستیان، زەردەشتی، بەهایی، بەڵام هەموویان یەک هەستیان هەیە لە بەرامبەر دابونەریتی باوباپیرانیان.\nکۆڕشی مەزن، ڕێبەرێکی ئیمپراتۆریەتی فارسی کۆن بوو، وتەیەکی ناسراوی هەیە " ئازادی، شکۆمەندی، دەوڵەمەندی، ئەمانە هەموویان پـێکەوە گەورەترین خۆشی و شادی بۆ مرۆڤایەتی دەهێنن. ئەگەر هەرسێکیان بۆ خەڵکەکەی خۆت دابین بکەیت، ئەوا خۆشەویستیان بۆت هەرگیز نامرێت."\nبۆ ئێرانیەکان و هەموو ئەوانەی لە سەرانسەری جیهاندا ئاهەنگ بەبۆنەی نەورۆزەوە دەگێڕن، بە ناوی خەڵکی ئەمەریکاوە هیوای ئازادی و شکۆمەندی و دەوڵەمەندیتان بۆ دەخوازم.


1.پیازی شیرین باشترین خواردنی لای رۆمانەكان بووە.\n2.كێشی كۆرپەلەی ئاسایی (3) كیلۆ گرامە.\n3.دڵ، تاكە ئەندامی جەستەی مرۆڤە، كە تاكو ئێستا نەتواندراوە وەكو ئەو دروست بكرێت.\n4.نینۆكی پەنجەی پیاو بەبەراورد لەگەڵ هی ئافرەتان كەمتر گەشە دەكات.\n5.رازی یەكەم كەس بوو كە داوی بۆ نەشتەرگەری بەكارهێنا.\n6.پەپولە لە (49) ماسولكە پێكدێت.\n7.كیسەڵ و مێش و مار هەستی بیستنیان نییە.\n8.كیسەڵ ددانی نییە.\n9.لەكاتی نووستنیدا دۆلفین چاوێكی دادەخات.\n10.كۆرپەلە لە دووشت ترسی هەیە، دەنگی بەرزو كەوتنە خوارەوە.


مستەفا كازمی سەرۆك وەزیرانی عێراق داوا دەكات هەموولایەك هاوكار و هەماهەنگ بن لەبارەی كارەساتی ئاگركەوتنەوەی نەخۆشخانەی ئیبن خەتیب و پێكەوە سیاسەتی موزایەدەكردن بە كارەساتە نیشتمانییەكان ڕەتبكەنەوە.\nكازمی لەتویتێكدا (25 نیسانی 2021) بەزمانەكانی عەرەبی و كوردی دەڵێت، "لەساتی كارەساتەكەی نەخۆشانەی ئیبن خەتیبەوە تا ئێستا، وەك ئەركی حكومەت زنجیرەیەك كۆبوونەوەمان دەستپێكردووە بۆ دەستنیشانكردنی لایەنە كەمتەرخەمەكان هەر ناونیشانێكیان هەبێت و لێپێچینەوە لەگەڵیان و چاودێریكردنی خێزان و كەسوكاری قوربانییەكان بۆ رێگەگرتن لەدووبارەبوونەوەی ئەم ڕووداوە ئازاربەخشانە ".\nهەروەها دەڵێت "داوا دەكەین هەموولایەك هاوكار و هەماهەنگ بن و پێكەوە سیاسەتی موزایەدەكردن بە كارەساتە نیشتمانییەكان ڕەتبكەنەوە".\nلەپاش ڕووداوی ئاگركەوتنەوە لە نەخۆشخانەی ئیبن خەتیبی بەغدا كە زیاتر لە 80 كەسی كردە قوربانی و زیاتر لە 100 كەسیشی تێدا برینداربوو، مستەفا كازمی سەرۆك وەزیران وەزیری تەندروستی و بەرێوەبەری تەندروستی بەغدا و پارێزگاری پایتەختی بەشێوەیەكی كاتی لەسەر كارلابرد تا كۆتاییهاتنی لێكۆڵینەوەكان و دوایكرد ماتەمی نیشتمانی ڕابگەیەنرێت.\nڕووداوی سووتانی نەخۆشخانەكە بووەتە بابەتێك بۆ كێشمەكێشی سیاسی و بەشێك لە هەڵمەتی هەڵبژاردن و لەمبارەیەشەوە موقتەدا سەدر كە وەزارەتی تەندروستی لەپشكی ڕەوتەكەیەتی لە تویتێكدا (25 نیسان) ئاماژە بەوەدەكات ترسی هەیە "تێكدەران كاری لەمجۆرە زیاتر بكەن لەگەڵ نزیكبوونەوەی هەڵبژاردنەكان".\nمیدیا و پەیجەكانی سەر بەحەشدی شەعبی و گروپە چەكدارەكان پەیتا پەیتا داوای لەسەر کارلابردنى وەزیرى تەندروستى دەکەن.


ئاژانسی ده نگو باسی کوردستان: نوامبر 2018\nحکومتی که به طناب دار تکیه زده است، قصد اعدام میلاد عظیمی جوان٢١ ساله را دارد!\nیک کوک اهل کرماشان (کرمانشاه) کە در سن ١٦ سالکی و در یک نزاع دستە جمعی یکی از هم کلاسی های خود را بە قتل رساندە است، در آستانە\nدر تاریخ ۱۷ آذر ماه سال ۱۳۹۲، وقوع یک درگیری بین دانش آموزان یکی از مدارس شهرک رودکی کرمانشاه به پلیس گزارش شد. در این درگیری یکی از دانش آموزان به شدت مجروح شد و از سوی خانواده‌اش به بیمارستان منتقل شد ولی در جریان درمان جان خود را از دست داد. پلیس در این رابطه میلاد عظیمی را که در آن زمان تنها ۱۶ سال سن داشت به همراه یکی از دوستانش به نام پیام را بازداشت کرد.\nله لایه‌ن ئاژانسی ده نگو باسی کوردستان ajansknews kl. ۹/۰۸/۱۳۹۷ ۱۱:۳۵:۰۰ قبل‌ازظهر 0 kommentarer\n⭕احداث ١١٠ مدرسە و بیمارستان در عراق با پول مردم ایران و این شرایط در مدارس گوشە و کنار ایران چە نامی جز خیانت نظام بە مردم میتوان بر آن گذاشت؟\nله لایه‌ن ئاژانسی ده نگو باسی کوردستان ajansknews kl. ۹/۰۸/۱۳۹۷ ۱۱:۳۲:۰۰ قبل‌ازظهر 0 kommentarer\nله لایه‌ن ئاژانسی ده نگو باسی کوردستان ajansknews kl. ۹/۰۸/۱۳۹۷ ۱۱:۲۶:۰۰ قبل‌ازظهر 0 kommentarer\nکەردوغان و ئاخوندەکانی ئیرانی خەریکی خواردنی خوینی سوریەکانن و جەنایەت کارەکان دەلێن وەرەن با پیکەوە بی نووشین خوینی مندالانی سوریی ئەو کەسانی وا خوین مژەن هەرگیز تیر نابن لە کوشتنی مرۆڤکان دائیم حز ئەکەن مرۆڤ بکۆژەن\nله لایه‌ن ئاژانسی ده نگو باسی کوردستان ajansknews kl. ۹/۰۸/۱۳۹۷ ۱۱:۲۵:۰۰ قبل‌ازظهر 0 kommentarer\nدەرهەم سالەح بە ئەرینی وەلامی کەردوغانی دایەوە پارەیکی وەرگرت بوو هاوکاری کەردۆغان دەرهەم سالەحئ کونە بەعسی\nچ ئێش و ژانێکی گەورەیە کورد بوون\nهەڵکوتانە سەر بارەگاکانی تەڤگەری ئازادی و داخستنیان چ شەرمەزاریەکی گەورەیە! باشە ئەگەر مەسەلەکە مۆڵەتە، ئەی (مامی چکۆلە)، خۆ نەوەی نوێ و هاوپەیمانیەکەی بەرهەم و دەیان پارت و ڕێکخراوی دیکە کوردی مۆڵەتیان نییە، ئەی بۆ هەڵناکوتنە سەر ئەوان و داخستنی بارەگاکانیان نادەی؟!\nئەی مامی خنجیلانە پێماناڵێیت: دەزگاکانی میت و ئیتلاعات بۆ ئەو سەدان بارەگا و سەربازگە و جاسوسخانانەی کە لە هەرێم هەیانە مۆڵەتەکەیان بەفەرمی لە کێ وەرگرتووە و دەتوانی مۆڵەتێتکمان نیشان بدەی یان بوێریت هەیە پێیان،بڵێی بۆ دەرەوە؟! زۆر دڵنیا بن، خۆتان بەم کار قێزەونەتان بچووک کردووە و تەڤگەریشتان سەد هێندەی دیکە مەزن تر کرد. ئەوەشمان لە بیر نەچێت یەکێتی نیشتمانی کوردستان تەنها لە قوبادە چکۆلە و باڤێڵ و بەرهەم واژۆکەرانی ڕێککەوتن لەگەڵ تورکیا پێکنایەت، بێگومان زۆربەی سەرکردایەتی و جەماوەری یەکێتی لە دژی بڕیارەکەن و دڵنیاشم تا ئەوەندەی پێیان بکرێت قبوڵی ناکەن.\nله لایه‌ن ئاژانسی ده نگو باسی کوردستان ajansknews kl. ۹/۰۸/۱۳۹۷ ۱۱:۲۴:۰۰ قبل‌ازظهر 0 kommentarer\nله لایه‌ن ئاژانسی ده نگو باسی کوردستان ajansknews kl. ۹/۰۸/۱۳۹۷ ۱۱:۲۲:۰۰ قبل‌ازظهر 0 kommentarer\nله لایه‌ن ئاژانسی ده نگو باسی کوردستان ajansknews kl. ۹/۰۸/۱۳۹۷ ۱۱:۲۱:۰۰ قبل‌ازظهر 0 kommentarer\nجانوران انسانکش با هم همدست میشوند و دم از اخلاق میزنند کودکشان و بوقلمه دزدان عفرین و آدمکشان تهران و بازی پوتین با این عروسکها حکومت ایران و رژیم سرکوبگر اردوغان در ترکیه، ترامپ را به خاطر سیاستش نسبت به عربستان محکوم دانستند سران دو حکومت در خاورمیانه سیاست پرزیدنت دونالد ترامپ در قبال دولت عربستان سعودی را به دنبال جنجال قتل جمال خاشقجی...\nله لایه‌ن ئاژانسی ده نگو باسی کوردستان ajansknews kl. ۹/۰۵/۱۳۹۷ ۱۱:۱۵:۰۰ قبل‌ازظهر 0 kommentarer\nرژیم جنون خونخوار فاشیزم اسلامی داعش شیعه برای منحرف نمودن اذهان عمومی امروز ازراه هارپ دست به آوردن زلزله مصنوعی زد تا شاید افکار عمومی مشغول کند در روز های گذشته سپاه در کرمانشاه نشست مخفیانه داشته و درصدد بوده است که کاری بکند که افکار عمومی را از واقعیتها و رویدادهای داخلی منحرف کند و با همکاری روسیه در استان کرمانشاه در دو نقطه ای مهم دست به امتحان هارپ نموده است\nله لایه‌ن ئاژانسی ده نگو باسی کوردستان ajansknews kl. ۹/۰۵/۱۳۹۷ ۱۱:۱۱:۰۰ قبل‌ازظهر 0 kommentarer\nوقاحت دروغگویی سران و مسئولین نظام فاشیزم اسلامی ھوشنگ بازوند استاندار کرمانشاە با دقت پایان مکالمە را نگاە کنید زمانیکە گوشی از صورت جدا میشود باید صفحە موبایل روشن شود، ولی نمیشود. یعنی فردیکە بودجە زلزلەزدەھا را ھمراە با سپاە پاسداران مصادرە کرد، اکنون مردم را با این نمایش بە سخرە گرفتە!\nاین جاهل جانی دست به دروغپردازیهای همیشگی رژیم جانی جانوران کثیف زد شاهدان عینی هیچ آمپولانسی از سویی دولت به مناطق زلزله زده نیامده تنها هموطنانی که ماشین داشته اند به مردم کمک نموده اند و به بیمارستان انتقال داده اند\nله لایه‌ن ئاژانسی ده نگو باسی کوردستان ajansknews kl. ۹/۰۵/۱۳۹۷ ۱۱:۱۰:۰۰ قبل‌ازظهر 0 kommentarer\nآمبولانسها همه در پارکینگ متوقف هستند و مردم دارن با ماشینای خودشون مجروحین و مصدومین زلزله رو منتقل میکنند!\nآمبولانسها همه در پارکینگ متوقف هستند و مردم دارن با ماشینای خودشون مجروحین و مصدومین زلزله رو منتقل میکنند! نکنه این تجهیزات فقط برای سرکوب و انتقال پاسدارا استفاده میشه؟؟؟ تف به این نظام لعنت و نفرین ابدی به این حکومت\nله لایه‌ن ئاژانسی ده نگو باسی کوردستان ajansknews kl. ۹/۰۵/۱۳۹۷ ۱۱:۰۳:۰۰ قبل‌ازظهر 0 kommentarer\nاز شنیدن خبر وقوع زلزله درغرب ایران متاسف شدیم وبا آسیب دیدگان این زلزله و مردم ایران ابراز همدردی میکنیم. شایان ذکراست تحریمهای ایالات متحده علیه رژیم ایران شامل کمکهای انساندوستانه نمیشود وچندین سازمان غیردولتی آمریکایی مجوز ارسال کمک های انساندوستانه به ایران را دراختیاردارند\nله لایه‌ن ئاژانسی ده نگو باسی کوردستان ajansknews kl. ۹/۰۵/۱۳۹۷ ۱۱:۰۰:۰۰ قبل‌ازظهر 0 kommentarer\nGustav Norin (nordin) is a fake doctor game player, especially his lying things with his coworkers. abusive and inappropriate acts of abuse, as they are not criminal,\nGustav Norin (nordin) is a fake doctor game player, especially his lying things with his coworkers. abusive and inappropriate acts of abuse, as they are not criminal, so they can threaten and use different sicknesses and methods through us because we are activists and criticize their best friend ayatollahs in Tehran who hang out every day on a young girl or young boy ,,,,,, offending words against others. A girl called herself more than she was born during the brutal war, but she also became a fake doctor and would play games like fox games ,, all the conversation I had with them the people were recorded correctly ..\nله لایه‌ن ئاژانسی ده نگو باسی کوردستان ajansknews kl. ۹/۰۳/۱۳۹۷ ۰۲:۱۷:۰۰ قبل‌ازظهر 0 kommentarer\nخط فقر کشنده در ایران به بیشتر از 80%در صد رسیده جامعه درحال فلج شدن است رژیم آخوندی دارو و مواد غذایی را انبارمیکند و بعدش کامیون کامیون به سوریه عراق و لبنان و یمن ارسال میکند\nخط فقر کشنده در ایران به بیشتر از 80%در صد رسیده جامعه درحال فلج شدن است رژیم آخوندی دارو و مواد غذایی را انبارمیکند و بعدش کامیون کامیون به سوریه عراق و لبنان و یمن ارسال میکند.\nله لایه‌ن ئاژانسی ده نگو باسی کوردستان ajansknews kl. ۹/۰۳/۱۳۹۷ ۰۲:۱۵:۰۰ قبل‌ازظهر 0 kommentarer\nله لایه‌ن ئاژانسی ده نگو باسی کوردستان ajansknews kl. ۹/۰۳/۱۳۹۷ ۰۲:۱۲:۰۰ قبل‌ازظهر 0 kommentarer\nتظاهرات در کپنهاگ - همبستگی با اعتراضات زحمتکشان و قیام مردم ایران فراخوان به لیست گذاری تروریستی وزارت اطلاعات آخوندی و اخراج مأموران و مزدوران رژیم از اروپ\nفراخوان به لیست گذاری تروریستی وزارت اطلاعات آخوندی و اخراج مأموران و مزدوران رژیم از اروپا..روز جمعه دوم آذرماه، ۲۳نوامبر ۲۰۱۸، ایرانیان آزاده تظاهراتی را در کپنهاگ در مقابل پارلمان دانمارک، در محکومیت توطئه‌های تروریستی رژیم آخوندی برگزار کردند.،،،،، تظاهرات هواداران سازمان مجاهدین خلق ایران در کپنهاگ پایتخت دانمارک در اعتراض به تروریزم رژیم آخوندی در اروپا ،، و سخنرانی نماینده حزب مردم دانمارک از حمایت از هواداران سازمان و بعداز او سخنرانی آقای پرویز خزایی نماینده ی شورای ملی مقاومت ایران در کشورهای نوردیک،،تظاهرات تا درب پارلمان دانمارک ادامه داشت بعد از آن آقای پرویز خزایی سخنرانی نمودند و تظاهرات به پایان رسید..\nله لایه‌ن ئاژانسی ده نگو باسی کوردستان ajansknews kl. ۹/۰۳/۱۳۹۷ ۰۲:۱۰:۰۰ قبل‌ازظهر 0 kommentarer\nHello to you Drita Kolgjini I have seen the letter from you and it gives a very bad interpretation. I protest what you sent me feel like being completely discriminated against by the employment service. You wrote that I was talking to the four person on 2017.08. 17 o'clock at 13:00 at the employment office kungsgatan 6 in Malmö yes I did feel well video recorded this time everything will be visible on my sides ..\nله لایه‌ن ئاژانسی ده نگو باسی کوردستان ajansknews kl. ۹/۰۱/۱۳۹۷ ۱۱:۰۴:۰۰ قبل‌ازظهر 0 kommentarer\nبەلگەیەکی مێژویێ لە لاێەنی رێبەراێەتی شورشگێری حێزبی دیموکرات.، ئەو مێژویە پر لە شەنازی کە قەت لەبێر ناکری.\nوەلامێک بو قەسەکانی شادرەوان سادق شەرفکەندی کە لەسەر کۆمەڵە ئاخڤتنی کردبو، بەڵام کونگرەی ھەشتمان جوانە.... کاک کەرێم حاجی رەسولی دبا سەندی کونگرەی ھەشتی خوێ خوێندباوە پاشان تەرازوی کورداێەتی ھەڵسنگبا!\nله لایه‌ن ئاژانسی ده نگو باسی کوردستان ajansknews kl. ۹/۰۱/۱۳۹۷ ۱۰:۵۹:۰۰ قبل‌ازظهر 0 kommentarer\nکونگرەی ٨ وەلامی قەسەکەنی دوکتور شەرەفکەندی،بەداخەوە کە خوی لە ڕستورانێک بەناوی مێکونوس ترور کرا. ئەوانەی لەو شوینە دانێشتنێان لەگل کردبو ھەموی فارس بون. وەک چریکی فێداێێ و راە کارگەر. بو حێزبی دێموکرات ئەگەر فارس بون تاوانە! بو دانیشتنتان دەکرد؟. نازانم ئیستا تو بە من بلی، چە دەبەخششی؟\nله لایه‌ن ئاژانسی ده نگو باسی کوردستان ajansknews kl. ۹/۰۱/۱۳۹۷ ۱۰:۵۸:۰۰ قبل‌ازظهر 0 kommentarer\nپارتی و یکیتی و دموکرات یک قوتابخانه و یک مه کته بی کونن و هه میشه له گه ل تازه بونه وه شه ریانه\nله لایه‌ن ئاژانسی ده نگو باسی کوردستان ajansknews kl. ۹/۰۱/۱۳۹۷ ۱۰:۴۲:۰۰ قبل‌ازظهر 0 kommentarer\nبعد از هشتاد روز کماکان از محل دفن رامین حسین پناهی خبری به این پدر و مادر ندادند\nله لایه‌ن ئاژانسی ده نگو باسی کوردستان ajansknews kl. ۹/۰۱/۱۳۹۷ ۱۰:۲۹:۰۰ قبل‌ازظهر 0 kommentarer\nله لایه‌ن ئاژانسی ده نگو باسی کوردستان ajansknews kl. ۸/۲۹/۱۳۹۷ ۰۹:۳۲:۰۰ قبل‌ازظهر 0 kommentarer\nله لایه‌ن ئاژانسی ده نگو باسی کوردستان ajansknews kl. ۸/۲۹/۱۳۹۷ ۰۹:۲۶:۰۰ قبل‌ازظهر 0 kommentarer\nله لایه‌ن ئاژانسی ده نگو باسی کوردستان ajansknews kl. ۸/۲۹/۱۳۹۷ ۰۹:۲۳:۰۰ قبل‌ازظهر 0 kommentarer\nله لایه‌ن ئاژانسی ده نگو باسی کوردستان ajansknews kl. ۸/۲۹/۱۳۹۷ ۰۹:۲۰:۰۰ قبل‌ازظهر 0 kommentarer\nله لایه‌ن ئاژانسی ده نگو باسی کوردستان ajansknews kl. ۸/۲۹/۱۳۹۷ ۰۹:۱۸:۰۰ قبل‌ازظهر 0 kommentarer\nله لایه‌ن ئاژانسی ده نگو باسی کوردستان ajansknews kl. ۸/۲۹/۱۳۹۷ ۰۹:۱۴:۰۰ قبل‌ازظهر 0 kommentarer\nله لایه‌ن ئاژانسی ده نگو باسی کوردستان ajansknews kl. ۸/۲۷/۱۳۹۷ ۰۹:۰۲:۰۰ قبل‌ازظهر 0 kommentarer\nبازداشت اسماعیل بخشی و مسلم آرمند نمایندگان کارگران نیشکر هفت تپه\nاسماعیل بخشی در تجمع امروز گفته بود: ...اگر من هم مُردم حق ندارید مرا دفن کنید باید تابوت مرا به اعتصاب بیاورید مرده من هم فریاد می‌زند....\nله لایه‌ن ئاژانسی ده نگو باسی کوردستان ajansknews kl. ۸/۲۷/۱۳۹۷ ۰۸:۳۹:۰۰ قبل‌ازظهر 0 kommentarer\nمرگ پدر و پسر بدلیل گرسنگی در بندرانزلی در حالیکه رژیم کثیف فاشیزم اسلامی دارو و مواد غذای کامیون کامیون به سوریه ارسال میکند\nله لایه‌ن ئاژانسی ده نگو باسی کوردستان ajansknews kl. ۸/۲۷/۱۳۹۷ ۰۸:۳۷:۰۰ قبل‌ازظهر 0 kommentarer


کورد لەسەر هەڵبژاردنی پەرلەمانی عێراق.. دوو رایە.. بزانە کێ لەگەڵ سازدانی هەڵبژاردنەو کێ دژە..؟\nکورد دوو رایە لەپەرلەمانی عێراق\nکۆبوونەوەی پەرلەمانی عێراق لەسەر هەڵبژاردنی پەرلەمان و ئەنجومەنی پارێزگاکان دواکەوت بۆ رۆژی دوو شەممە، تا ئێستا لەسەر ئەو پرسە کورد دوو رایە.\nکاوە محەمەد ئەندامی پەرلەمانی عێراق لە لیستی گۆڕان بە سپی راگەیاند" ئێمەو کۆمەڵی ئیسلامی لەگەڵ دواخستنی هەڵبژاردنی پەرلەمانی عێراقدا نین، بەڵام پارتی و یەکێتی لەگەڵ دواخستنیدان".\nپەرلەمانتارەکەی گۆڕان جەخت لەسەر ئەوە دەکاتەوە کە ئەو هەڵوێستەی ئەوان لەوەوە هاتووە کە دواخستنی هەڵبژاردنی پەرلەمانی عێراق پرسێکی نا دەستوریەو لەگەڵ دەستوری عێراقدا ناگونجێت، سازدانیشی لە کاتی خۆیدا پرسێکی دیموکراسیەو بۆیە ئێمە داکۆکی لێدەکەین کە لەکاتی خۆیدا ئەنجام بدرێت".\nئەو وتی " بەپێی دەستور دەبێت ٤٥ رۆژ پێش تەواوبوونی وادەی پەرلەمان هەڵبژاردن لە عێراقدا ئەنجام بدرێت و ١٢ ئایاریش کە دانراوە بۆ ئەو وادەیە لە جێگای خۆیدایە".\nکاوە محەمەد وتیشی" سبەی سەرۆکی فراکسیۆنەکان و سەرۆکایەتی پەرلەمان لەسەر پرسی هەڵبژاردنەکان و بوودجەی ساڵی ٢٠١٨ عێراق کۆدەبنەوە، رەنگە تا کۆبوونەوەی داهاتوو کە دوو شەممە دەکات ئەو وەڵامەی دادگای فیدراڵیش بگەڕێتەوە کە سەرۆکایەتی پەرلەمان ئاراستەی ئەو دادگا باڵایەی کردووە تا بڕیاری کۆتایی لەسەر بدات.\nپارتی و یەکێتی وەک لە لێدوانەکانیاندا ئاشکرای دەکەن ئەوان لەگەڵ دواخستنی ئەنجامدانی هەڵبژاردندان، بەو پێیەی ناوچە جێناکۆکەکان بە بارێکی نا ئاساییدا تێپەڕدەبن کە لەدوای ١٦ ئۆکتۆبەری ساڵی پارەوە لەو ناوچانەدا هاتۆتە ئاراوەو بەو بارودۆخەوە کورد زەرەر دەکات و دەنگەکانی کەم دەکات.\nئاماژەکان بە دووری نازانن هەڵبژاردنی پەرلەمانی عێراق لە ١٢ ئایاری ئەمساڵدا ئەنجام بدرێت، بەڵام هەڵبژاردنی پارێزگاکان دوا بکەوێت.\nئه‌م بابه‌ته 1452 جار خوێنراوه‌ته‌وه


خەباتی شانازی یان پسوڵەی لێبوردنی هەڵە و تاوان؟\n934 جار خوێندراوه‌ته‌وه\nکاتێک گەلی کوردستان لە نا هەموارترین بارودۆخدا بوو شۆڕشگێڕ و نیشتیمانپەروەرانی ئەم وڵاتە بە گیانی خۆیان و پشتیوانی خەڵك چوونە مەیدان. ئەنجام دوای شەهیدبوون و برینداربوونی هەزاران لەو تێکۆشەرانە وڵاتەکەمان ڕزگارکرد. ئەو مێژووە دوور و درێژ و پڕ لە سەروەریە مایەی شانازی ئێستا و نەوەکانی ئایندەشمانە، بەڵام بەداخەوە دەڵێم لە ماوەی ڕابردوودا نا دادپەروەری، بێسەروبەری و گەندەڵی گەیشتنە ئاستێک کە بە هۆیانەوە زۆرکەس بە نوێژی نیوەڕۆ نەک ڕەخنە بگرن بەڵكو سوکایەتی بەو سەروەری و شانازیانەشەوە بکەن.\nهەموو ڕۆژ لە دامودەزگاکانی ڕاگەیاندن، لە کۆڕو کۆبوونەوەکان، لە پەیوەندیە نێوخۆیی و دەرەکیەکان سەری زمان و بنی زمانی دەستە بژێری دەسەڵات و سیاسی کوردستان هەر خەبات و قوربانی دانی ڕابردووە، بەبێ ئەوەی سنورێک بۆ تاڵان کردن و گەندەڵی بە هەموو جۆرەکانیەوە دابندرێ. من نامەوێ لێرەدا ناو بڵێم چونکە ناوەکان لای خەڵكیش ئاشکران و دەزانرێ زۆر لەوانەی ڕابدروویەکی باشیان هەبووە ئێستا گەندەڵی تا بیناقاقایان هاتووە.\nئێمە خەباتمان کرد تاکو وڵات ڕزگار و گەل ئازاد بکەین، نەک لە ترۆپکی دەسەڵاتیش تا بۆمان دەلوێ هەر خەریکی گەندەڵی و چاوپۆشین لە گەندەڵی بین.\nئێمە خەباتمان کرد تا دادپەروەری جێگیر بکەین، نەک بە ئارەزووی خۆمان سامان و داهاتی گەل بخۆین و تەخشان و پەخشانی پێ بکەین.\nئێمە بۆ ئەوە خەباتمان نەکردووە تا پێشمەرگایەتی و زیندانی بوون و دەربەدەری وەک پسوولەی لێبووردن لە هەموو تاوانێک و وەک پشتەوانە (حصانە) بۆ بەردەم دادگا و ویژانی خەڵك بەکار بهێنین!.


"حکومەت درەنگ بڕیارەکەی سەبارەت بەکەمکردنەوەی پەنابەر دەرکرد" - Radio Sweden Kurdish - Radyoya Swêdê - ڕادیۆی سوید | Sveriges Radio\n"حکومەت درەنگ بڕیارەکەی سەبارەت بەکەمکردنەوەی پەنابەر دەرکرد"\nبڵاو کرایه‌وه torsdag 26 november 2015 kl 11.45\nبۆچوونی جیاواز لەسەر پێشنیازەکانی حکومەت هاتوونەتە گۆڕێ.\nڕۆژی سێ شەممە ڕابردوو حکومەتی سوید ڕایگەیاند ڕێژەی پەنابەران کەمدەکاتەوە. ئەم بڕیارەی حکومەت لەتۆڕە کۆمەڵایەتییەکاندا لێکدانەوەی ئێجگار زۆری بۆ کراوە.\nحکومەتی سوید ڕایگەیاند کە ڕێژەی پەنابەران کەمدەکاتەوە. ئەویش بۆ نمونە لە ڕێگەی پێداچوونەوەی بەڕێکەوتننامەیی دەبلیندا کە هاوشێوەیە هەموو وڵاتانی دیکەی یەکێتی ئەورووپا بێت و حکومەت چەندین پێشنیازی بۆ کەمەکردنەویە پەناخوازان پێشکەشکرد، بۆ نمونە.\nمافی داواکردنی هێنانی خێزان یاخود کۆکردنەوەی لە وڵاتەی خۆتەوە بۆ سوید کاتی بۆ دادەنرێت، واتا لە ماوەیەکی دیاریکراودا هەموو پەنابەرێک دەبێت بتوانیت بژێوییان بۆ دابین بکەیت بۆ ئەوەی مافی هێنانی خێزانت هەبێت. ئەمە ئەو کەسانە ناگرێتەوە کە لە ماوەی سێ مانگی یەکەمی وەرگرتنی مافی پەنابەریدا داوای هێنانی خێزانەکانیان دەکەن. واتا تەنها ئەو کەسانە مەرجی دابینکردنی ماڵ و بژێوی نایانگرێتەوە.\nچەندین خاڵی دیکەش کە تەواوی ئەم بابەتە لە مەڵپەڕەکەمان لەبەردەستدایە.\nلەم ڕوانگەی ئەو پێشنیازانەەشەوە بیربۆچوونی ئێجگار زۆر هاتۆتە گۆڕێت بەتایبەت بەرامبەر پارتی ژینگە کە هەمیشە ئەوان ئاماژەیان بەوە دەکرد کە دەبێت سوید دەرگایی بەڕووی کۆچبەراندا واڵابێت، بەڵام لە کۆتادا و لەم بڕیارەدا بۆ کەمکردنەوەی کۆچبەران بەشدارن. بیرو بۆچوونی زۆر لەتۆڕەکۆمەڵایەتییەکان لەم بارەیەوە دێنە گۆڕێ.\nبۆنمونە کەسێک بەناوی ماتیاس توسکولوتۆ دەڵێت جێگەی سەقامگیرییە کە جێگر سەرۆکێکمان هەیە هاوشێوەیە باڵندەی تووتیە هەر پەیامێک کەسێکی یەکەم ڕایبگەیەنێت ئەویش دووبارەی بکاتەوە.\nکەسێکی دیکە بەناوی محەمەد ساڵح دەڵێت ئەو بڕیارەیان زۆر درەنگ دەرکردووە، لەبەر ئەوەی ئەو کەسانەی لەوڵاتانی دیکەوە دەیانەوییست بۆ ئێرە بێن ئێستا لێرەن و یاساکان هێج کاریگەرییەکیان نابێت.\nئالان فەرهاد دەڵێت دەستیان خۆشبێت کارێکی زۆر باشیان کردووە.


“کۆپی Windows 7 ەکەم بۆ بگەڕێننەوە یان بە ٦٠٠ ملیۆن دۆلار قەرەبووم بکەنەوە”\nسەرەتا»هه‌واڵ»“کۆپی Windows 7 ەکەم بۆ بگەڕێننەوە یان بە ٦٠٠ ملیۆن دۆلار قەرەبووم بکەنەوە”\nلەلایەن sarkaut hassan لە 21/02/2018 0 Comments\nفڕانک یەکێکە لەبەکارهێنەرانی سیستمی کارپێکەری ویندۆوس ٧، لە دادگا سكاڵای یاسای لەسەر کۆمپانیای مایکڕۆسۆفت تۆمار کردووە و داوای قەرەبوو دەکات لە کۆمپانیاکە.\n“من خاوەنی لاپتۆپێکی جۆری ASUS 54L م، لەگەڵ کڕین دا سیستمێکی کارپێکەری ویندۆوس ٧ی ئۆرجیناڵی لەسەر بووە ، بەڵام ئامێرەکە خۆکارانەو بەبێ خواستی من وەشانی ویندۆوسەکەی بەرزبۆتەوە بۆ ویندۆوسی ١٠ و دواتر لەکارکەوتووە.\nلەهەمان کاتدا، باک ئەپی ویندۆوس ٧ەکەشم سڕاوەتەوە. هەر بۆیە سکاڵاکار داوای کۆپیەکی ئۆرجیناڵی ویندۆوس ٧ دەکات ”\nدەقی سكاڵای فڕانک بەم شێوەیە خوێندرایەوە لای حاکم.\n” لەهەمان کاتدا مایکڕۆسۆفتیش ڕەتی دەکاتەوە بە پێدانی کۆپیەکی نوێ لەلایەن کۆمپانیایەکەیەوە و داوا لە بەرهەم هێنەری لاپتۆپەکە دەکات کە بۆی بگۆڕێت” .\nبەهۆی ئەوەی لەم کێشەیەدا ASUS کە بەرهەم هێنەری لاپتۆپەکەیە، بەرپرس نی یە لەدروست بوونی کێشەکە، بۆیە فڕانک سکاڵای دژی کۆمپانیای مایکڕۆسۆفت تۆمارکردووە و داوای لە دادگا کردووە کە لە ماوەی ٣٠ ڕۆژدا مایکڕۆسۆفت ناچاربکات بەپێدانی کۆپیەکی ئۆرجیناڵی ویندۆوس ٧، خۆ ئەگەر نەیکات ئەوا ئەو وەک قەرەبوو داوای ٦٠٠ ملیۆن دۆلار دەکات لە مایکڕۆسۆفت.!\nدوای ڕاگەیاندنی ویندۆوسی ١٠ لەلایەن مایکڕۆسۆفت و ناچارکردنی بەکارهێنەرانی ویندۆوس٧ بۆ بەرزکردنەوەی وەشانی سیستمەکەیان بۆ ١٠، ئەمە جاری یەکەم نی یە سکاڵای یاسایی دژی مایکڕۆسۆفت تۆمار دەکرێت و کەیسی هاوشێوە زۆرە.\nسەرەڕای ئەوەی تەمەنی سیستمە کارپێکەرییەکە ٩ ساڵە، بەڵام فڕانک تاکە بەکارهێنەر نی یە کەدەیەوێت لەگەڵ بەکارهێنانی ویندۆوس ٧ دا بمێنێتەوە.\nشایەنی باسە دوای دەرچوونی ویندۆوس ١٠ ، ویندۆوسی ٧ بەفەرمی لەلایەن مایکڕۆسۆفتەوە پشگوێ خراوە و هیچ کام لە نوێکردنەوەکانی پێ ناگات جگە نوێکردنەوەکانی پاراستنی سیستمەکە کە ئەمیش تاکوو ساڵی ٢٠٢٠ ە.\nبابەتەكانی پێشووتروەشانی نوێی سناپچات نیگەرانی لای بەکارهێنەران دروستکردوە\nبابەتی دواتر ڤیدیۆ.. ئەمازۆن سەرقاڵی دروستکردنی کاتژمێرێکە “١٠ هەزار ساڵ” کاردەکات\nدەرچووی بەشی نێتۆرکم لە "پەیمانگای زانستی کۆمپیوتەر/ سلێمانی" . بەشێوەیەکی گشتگیر تێکەڵم لەگەڵ تەکنەلۆژیا،بەتایبەت لەگەڵ سیستمی وه‌گه‌ڕخه‌رى ویندۆز و ئەندرۆید. گەیاندنی بابەتە پێویست و گرینگەکان، وە هۆشیارکردنەوە و چۆنیەتی مامەڵەکردن لەگەڵ جیهانی تەکنەلۆژیا بەشێوەیەکی پارێزراو، ئامانجی منە.\nفەیسبووک لەکاردایە بۆ زیادکردنی دۆخی تاریکی بۆ بەکارهێنەرانی مۆبایل!\nویندۆس 7 ماڵئاوایی لە بەکارهێنەران ئەکا!!\nوەشانی نوێی 2019.4 بۆ دابەشکراوەی لینۆکس “کاڵی” بە فەڕمی بەردەست کرا!\nچۆن وا لە ئاپەکانی مۆبایلەکەت دەکەی وەک ئاپەکانی کۆمپانیای لێبێت و نەسڕێتەوە(رووت)\nلەلایەن Tech Eye 18/04/2017\nکاتیک مۆبایەلەکانمان فۆڕمات دەکەین دەبینین تەواوی ئاپەکانی کە دامان بەزاندووە جگە لە بەرنامەکانی کۆمپانیا (بیلادی)ەیەکان…\nبزانە زورترین لێگەریان دگوگلی دا چ بویە دڤان ٤روژێن بوری دا\nلەلایەن zaid azar 10/12/2017\nل ڤان ٤ روژێن بوری دا زورترین لێگەریان ل گوگلی دا هاتیە ئەنجام دان بناڤێ…\nزانیاری نوێ دەربارەی تایبەتمەندیەکانی وەن پلەس ٥\nلەلایەن awder omer 04/05/2017\nکۆمپانیای چینی OnePlus دوای ئەوەی لە ماوەیەکی زۆر کەمدا کریارێکی ئێجگار باشی بەلای خۆیدا راکێشا…\nچۆنیەتی کار کردن لە بەرنامەی Cinema 4d و بەشەکانی ،بەشی یەکەم\nلەلایەن Muslem Ahmad 17/04/2016\nلەم بابەتەدا بەرنامەی Cinema 4d و فێرکاری چۆنیەتی کار کردن لە بەرنامەکە و بەشێک لە کارەکانی بەرنامەکەتان پێ…\nنرخی هاردی SSD نرخەكەی بەرەو دابەزاندن دەچێت\nلەلایەن Tech Eye 05/01/2016\nهاردی SSD خێرایەكەی چەند قاتی هاردی Hdd یە لە جۆرێكی نوێی هاردە، سەرەتا كە دەرچوو نرخەكەی…\nنوێترین تایبەتمەندیەکانی C# 6.0\nلەلایەن Ezzat Harky 06/01/2016\nزمانی پرۆگرام سازی سی شارپ کە لە بەرهەم هێنانی کۆمپانیای مایکرۆسۆفتە یەکێکە لە بەربلاوترین و…\nگەنجێک نھێنی کارتی کۆرەک و ئاسیا ئەدۆزێتەوە .. بزانە چی ئەکات !\nلەلایەن Tech Eye 30/11/2016\nماوه‌یه‌كى گرته‌یه‌كى ڤیدیۆیى له تۆڕه كۆمه‌ڵایه‌تیه‌كان بڵاو بۆته‌وه و ده‌نگۆیه‌كى زۆرى به دواى خۆیدا هێناوه…\nچەند زانیاری و نهێنیەک دەربارەی گووگڵ کڕۆم\nلەلایەن Tech Eye 09/05/2017\nسڵاو هاوڕێیان له‌م ڤیدیۆیه‌دا باس له چه‌ند زانیاری و ئاسانکاری و فه‌نه‌کانی بڕاوسه‌ری گووگڵ کرۆم…


ئەردوغان: تورکیا ئەگەر پێویست بێت لە مووشەکی ئێس چوارسەد کەڵک وەردەگرێ - SAHAR KURDISH (Sorani)\nئەردوغان: تورکیا ئەگەر پێویست بێت لە مووشەکی ئێس چوارسەد کەڵک وەردەگرێ\nسەرۆکی تورکیا ڕایگەیاند : ئەگەر پێویست بێ بەجیاتی یارمەتی وەرگرتن لە ئەمریکا، لە مووشەکی ئێس چوارسەد کەڵک وەردەگرین.\nبەپێی ڕاپۆرتی ڕۆژی چوارشەممەی هەواڵدەریی سپوتنیک ، رەجەب تەیب ئەردوغان، وتی ک مووشەکەکانی ئێس چوارسەد کە لە ڕووسیای دەکڕین، بۆ هەمیشە لە هەمارەکان نامێننەوە و ئەگەر بەرەو ڕووی پەلاماری ئەگەری بینەوە لەجیاتی چاوەڕوانی و متمانەی سەربازی بە ئەمریکا، لەم چەکانە کەڵک وەردەگرین .\nئەردوغان وتیشی : ئەنقەرە چەندین ساڵ لە ئەمریکا داوای کردووە سیستمی مووشەکی هاوچەشن بخاتەبەردەستی هێزەچەکدارەکانی تورکیا بەڵام کۆنگرێسی ئەمریکا لە ناردنی ئەم کەرەستانە خۆی بواردووە .\nواشینگتۆن بەرلەمە وشداری دابووە ئەنقەرە بەرامبەر کڕینی مووشەکی ئێس چوارسەد و ڕایگەیاند بوو ئەم پرسە دەتوانێ کارتێکەری نەرێنی هەبێت لەسەر ڕێککەوتنی دوووڵات لەسەر فڕۆکەجەنگییەکانی بەرەی پێنجەمی ئێف سی و پێنج .\nدەوڵەتی تورکیا لە کاردانەوە بەرامبەر ئەم هەڕەشانەی ئەمریکا ڕایگەیاند بوو ، بایکۆتی ئەگەریی تورکیا بە پێچەوانەی هاوکاری وڵاتانی ئەندامی ڕێکخراوی پەیمانی ئاتلانتیکی باکوورییە کە تورکیا حەفتا ساڵە ئەندامیەتی و لەوانەیە پێوەندی نێوان ئەنقەرە و واشینگتۆن ئاڵوز بکات .\nبەیاننامەی کۆتایی دانیشتنی نائاسایی و بەپەلەی ڕێکخراوی هاوکاریی ئیسلامی لە ئەستەمووڵی تورکیا


ئەنەکەسە راگەیەنراوێکی بڵاوکردەوە\nئەنەکەسە لە راگەیەنراوێکدا دەربارەی رەوشی سوریا ئەوەی خستەڕوو، نیگەرانین لە ئامادەکاریە سەربازیەکانی تورکیا و لێدوانی نابەرپرسانەی گرووپە چەکدارەکان، هێزەکانی پەیەدەش بە تاکڕەوەی تۆمەتبار دەکات.\nئه‌نجوومه‌نی نیشتمانی كورد له سووریا (ئەنەکەسە) راگەیەنراوێکی لەسەر ئامادەکاری ئۆپراسیۆنەکانی تورکیا بڵاوکردەوە و رایگەیاند، "نیگەرانین لە ئامادەکاریە سەربازیەکانی تورکیا و هەڕەشەکانیان بۆ سەر سوریا و لە لیدوانی ئەو نابەرپرسانەی هێزە چەکدارەکان کە دژی سوریا داویانە".\nئەنەکەس ئاماژی بەوەشکردووە، "ئەگەر ئەو هەڕەشانەی تورکیا جیبەجێ بکرێت ئەوا خەڵکی ناوچەکە دووچاری مەینەتی زۆر دەبێتەوە و دەرگای ململانێی بۆ لایەنەکان دەکریتەوە و دۆخی ناوچەکان بەرەو خراپتر دەچێت".\nلە راگەیەنراوەکەدا جەختیان لەوەشکردەوە، "بۆ چاره‌سه‌ری كێشه‌كان و رێگریگرتن له ده‌ستوه‌ردانی سه‌ربازی به‌وه ده‌بێت كه ئیداره‌یه‌كی نوێ له ناوچه‌كه درووست بكرێت و هێزێكی سه‌ربازی هاوبه‌شیش بۆ پاراستنی دروست بكرێت".\nئەنەکەسە لەکۆتایدا پەیەدە بە تاکڕەوی تۆمەتباردەکات و باسی لەوەکردووە، "پێویسته یه‌كڕیزی هه‌ڵوێستی كوردی بپارێزرێت و پارێزگاری له گه‌له‌كه‌مان و دۆسییه‌كه‌ی بكرێت، كه په‌یه‌ده سیاسه‌تی تاكڕه‌وی په‌یڕه‌و ده‌كرد و هیچ بوارێكی بۆ نزیكبوونه‌وه نه‌ده‌ڕه‌خساند".\nهاوکات ئەمڕۆ هەسەدە راگەیەنراوێکی دەربارەی هەڕەشەکانی تورکیا بڵاوکردەو و ئاماژەی بەوەکرد بە رۆح و گیان روبەڕوی هەر هێرشک دەبینەوە کە بکریتە سەر ڕۆژئاوای کوردستان.


:: PM:03:19:11/01/2021 \nعیرفان كەركووكی سەرۆكی پارتی گەلی توركمانی، لە دیمانەیەكی لەگەڵ "وشە" ڕای دەگەیەنێت، توركمان ئێستە لە كەركووك هەموو شتێكی لە دەست داوە و دۆخی هاووڵاتییانی كەركووك و بە تایبەتی توركمان لەوپەڕی خراپیدایە، دەڵێت پرۆسەی تەعریب بە جۆرێك فراوان بووە، وەزیری ناوخۆی عێراق هاتە كەركووك گوتی، ئەو هەموو عەرەبە چییە لە كەركووك كە پێشتر ژمارەیان زۆر كەم بوو و ئەوەندە نەبووە ئەو هەموو خەڵكە لە كوێ هاتووە.\nئێستە دۆخی توركمان لە سنووری كەركووك چۆنە؟\nلە دوای 16ـی ئۆكتۆبەر چەندان هێزی جۆراوجۆر لە سنووری كەركووك دروستكراوە و ئەو هێزانە هەریەكیان بەشێوەیەك كار دەكات و دۆخی هاووڵاتییانی كەركووك و بە تایبەتی توركمان لەوپەڕی خراپیە و نائارامی لە سنووری كەركووك هەیە.\nئێوە بەم هێزانە ڕازی نین، بۆچی بەشداری توركمان هەیە لە حەشدی توركمانی و ڕازی بوون لەو هێزە بەشداری بكەن؟\nگەنجانی توركمان لەلایەن ئەو هێزانە و چەند لایەنێكی توركمان بۆ بەرژەوەندی خۆیان گەنجانیان هەڵخەڵەتاندووە و بەكاریان دەهێنن، هەروەها بەشێكی زۆری توركمانیش ئەو دۆخەیان قبووڵ نەكردووە و ئێستەیش بەژیانێكی تر دەژین و ئامادەنین بچنە ڕیزی ئەو هێزانە.\nئەی پارێزگاری سەپێنراوی كەركووك لەو دۆخە هەڵسوكەوتی لەگەڵ هاووڵاتییانی توركمان چۆنە؟\nپارێزگاری سەپێنراوی كەركووك بەوپەڕی نابەرپرسانە كار دەكات و وەك توركمانی كەركووك بەهیچ شێوەیەك ڕازی نین، لە هەموو خزمەتگوزارییەك بێبەش كراوین و ڕۆژانە هاووڵاتییانی كەركووك لەو دۆخە ناڕازین، لە هەموو شتێكی ئێستەی كەركووك ناڕەزایەتی هەیە و دۆخی كەركووك بە سەربازیی كراوە.\nپێشتر چەند لایەنێكی سیاسی باسیان لە پێدانی ماف بە توركمان كرا ئەوانە بەچی گەیشت؟\nپێویستە بگوترێت توركمان بێ بەشە لە پۆستی لایەنی سیاسی و ئیداری ئێستە یەك تایفە كەركووك بەڕێوە دەبات، ئەو بەشدارییەی توركمان لە پێش ڕووداوەكانی 16ـی ئۆكتۆبەر هەبوون، ئێستە توركان لێی بێ بەش كراو و توركمان ئێستە بەشێكی زۆری پۆستەكانی لە دەست داوە و هیچ دۆخێكی باش نییە بۆ نموونە". ماوەیەك پێش ئێستە نوێنەرێكی ئێمە بەشدار بوو لە چالاكییەك و وەزیری ناوخۆی عێراق هاتە كەركووك گوتی، ئەو هەموو عەرەبە چیە لە كەركووك كە پێشتر ژمارەیان زۆر كەمە بوو و ئەوەندە نەبووە ئەو هەموو خەڵكە لە كوێ هاتووە" ئەوەیش مانای وایە پرۆسەی تەعریب زۆر بەچڕی بەڕێوە دەچێت.\nخزمەتگوزاری لە گەڕەك و شوێنی نیشتەجێوونی توركمان چۆنە؟\nبەپێی بەرنامەیەك دانراوە ئەو شوێنانەی كورد و توركمانیان تێدایە، زۆر بەچڕی هەموو خزمەتگوزراییەكی لەسەر وەستاوە، ئێستە ناوچەی موسەڵا كە شوێنی نیشتەجێبوونی توركمانەكانە، شوێن هەبوو پێشتر 50 ساڵە باخچە بوو و ئێستە وێران بووە، خۆڵ و خاشاك بووەتە شوێنی ئەو باخچەیە.\nپێشتر كاروباری هاووڵاتی توركمان چۆن لە كەركووك بەڕێوە دەچوو؟\nپێشتر هاووڵاتی توركمان بۆ هەر خزمەتگوزارییەك بەپێویست و خێرای بزانیایە پێوەندی بە ئەندامی ئەنجوومەن دەكرد و ڕاستەوخۆ بۆیان جێبەجێ دەكرا، ئەو ئەنجوومەنش نەما ئێستە هیچ كەسێك نییە گوێ لە داواكاری توركمان بگرێت و داخوازییەكانیان بەدی بهێنێت، هەروەها ئێمە وەك توركمان دەڵێین ئێستە كەركووك تەنیا شارێكی سەربازییە و هیچ سیمایەكی شاری پێكەوە ژیانی تێدا نەماوە.\nباشە هاووڵاتییانی عەرەب لە خزمەتگوزاری و گواستنەوەی نیشتەجێبوون زۆر سوودمەندن بۆ توركانیش ئەو خزمەتگوزارییە بەردەستە؟\nیەكەمین شت هەموومان دەزانین ئێستە هەوڵێكی فراوان دەستی پێ كردووە، ئەویش گواستنەوەی شوێنی نیشتەجێبوونی خێزانی عەرەبە بۆ سەرجەم ناوچەكانی كەركووك، بە شوێنی نیشتەجێبوونی توركمانەكانیش هاوشێوەی پەلكانە و سەرگەڕان كە كوردنشینن و تەنانەت ئێستە ئەو دامەزراندنانەی لەو شارە هەیە، تەنیا بۆ عەرەب دەكرێت.\nتاكی توركمان ڕۆڵی چییە لە دەزگە تەناهییەكانی كەركووك؟\nبەداخەوە دەیڵێم ئێستە هیچ پۆستێكی تەناهی لە كەركووك لەلای توركمان نییە و ئێستە دۆخی توركمانەكان زۆر خراپە، پێش 16ـی ئۆكتۆبەر ئەگەر توركمانێك بگیرایە، ئەوا ئێمە دەمانتوانی بچینە سەر دۆسیەكەی و بزانین هۆكاری گرتنەكەی چییە، بەڵام ئێستە بەگرتنی كەس نازانێت بۆ كوێشی دەبەن و كێش گرتوویەتی و بۆچی گیراوە.\nپڕۆژەیەك لەلایەن چەند كەسێك ڕاگەیەنرا، ئەویش بە هەرێمكردنی كەركووكە، توركمان بۆچوونی چییە؟\nوەك پارتی گەلی توركمان ئێمە لەگەڵ ئەوەداین دەستووری عێراق جێبەجێ بكرێت و مادەی 140 جێبەجێ بكرێت، چونكە زەویوزاری توركمان لە ناوچەكانی یایچی و تلكەڵان و بلاوە.. هتد، شوێنی ڕەسەنی توركمانن و ئێستەیش زەویوزاری بەدەستی عەرەبە و نەگەڕاوەتەوە ژێر دەستی كەسوكارە ڕەسەنەكەی، بۆیە ئێمە چی لە هەرێمێكی لەو شێوەیە بكەین و ئێمە لەگەڵ بەهەرێمكردن نین و لەگەڵ جێبەجێكردنی مادەی 140ـی دەستوورین.\nپێت وانییە بابەتی بەهەرێمكردنی كەركووك پلانێكە و بە بەرنامە بۆ لادانی سەرنجی توركمان لەسەر كێشە سەرەكییەكانیەتی دەكرێت؟\nلەو ماوەیە لەگەڵ توركمانەكانی كەركووك لەسەر هێڵ بووین، ئەوان جارێ دەڵێن با ئێمە مافەكانی خۆمان وەربگیرن و دەستووری جێبەجێ بكرێت، ئەوجا بیر لە شتی وا بكرێتەوە.\nداعش ئێستە لە باشووری كەركووك و ڕۆژئاوا زیاد بووە، ئەوە هۆكاری چییە؟\nهێزە تەناهییەكانی لەو سنوورەن نەیانتوانیوە ئەركی خۆیان بەتەواوی جێبەجێ بكەن، پێشتر هێزی پێشمەرگە لەو شوێنە بوو، هەموو نەتەوەكانی دەپاراست، هەروەها ئەو هێزانەی ئێستە لەو شوێنەن ناتوانن سنوورەكان بپارێزن.\nلە ڕابردوو هەموومان دەمانبینی توركمان لە خورماتوو دیار بوو و لەسەر مافەكانی بێدەنگ نەدەبوو، بەڵام ئێستە بێدەنگن بۆچی؟\nهەندێك لایەنی توركمان بە فەرمانی چەند كەسێكی بەغدا دەسووڕێنەوە و بۆ بەرژەوەندییەكانی ئەوان كار دەكەن، لەبەر بەرژەوەندییەكانی خۆیان ئەو شتانەیان كپ كردووە و باسی ناكەن. لە ڕابردوو خەڵك دەیانتوانی بە ئازادانە داوای مافی خۆیان بكەن، ئێستە بەهۆی بەرژەوەندیی چەند لایەنێكی توركمان بەڕێككەوتنیان لەگەڵ لایەنەكانی بەغدا، ئەو دەنگانە كپ كراون.


شەوێکی خوێناوی و ئاگرین لە عێراق تێپەڕی – کوردی – RojNews.News\nشەوێکی خوێناوی و ئاگرین لە عێراق تێپەڕی\n22/08/2020 - 10:37:58 am\nخۆپشاندانی شەوی يابردوی بەسرە\nبۆ یەکەمجار لەدوای دەستبەکاربوونی حکومەتی نوێ بە سەرۆکایەتی مستەفا کازمی، عێراق شەوێکی خوێناوی و ئاگرینی بەڕێکرد، لە بەسرە و ناسریە خۆپیشاندەران بارەگا حزبی و حکومییەکانیان ئاگرتێبەردا، هێزە ئەمنیەکانیش وەک هەمیشە بە تەقە بڵاوەیان بە خۆپیشاندەران کرد.\nشەوی ڕابردوو سەدان خۆپیشاندەر لە بەسرە دژی هەڵسوکەوتی میلیشیا چەکداریەکان و کوشتنی چالاکانی خۆپیشاندانەکان، ڕژانە سەر شەقامەکان و ئاگریان لە بارەگا حزبیەکان و نوسینگەی پەرلەمانی عێراق بەردا، هێزە ئەمنیەکانیش بە تەقەی ڕاستەوخۆ بڵاوەیان بە خۆپیشاندەران کرد.\nکوشتنی ریهام یەعقوب پزیشكی پسپۆڕی ڕاهێنانە سروشتییەکان و چالاکێکی دیاری نێو خۆپیشاندانەکانی بەسرە لەلایەن میلیشیا و چەتەکانەوە، ئاگری ناڕەزایی و تووڕەیی لە شەقامی عێراقی بەرداوە، لادانی بەڕێوبەری پۆلیسی پارێزگاکەش لەلایەن کازمییەوە لەسەر ئەو ڕووداوە، نەیتوانی توڕەیی خۆپیشاندەران کەم بکاتەوە.\nشەوی ڕابردوو خۆپیشاندەرانی بەسرە بە وتنەوەی دروشم و سوتاندنی وێنەی بەرپرسەکانەوە نەوەستان، ئاگریان لە شەقامەکاندا کردەوە و بارەگا حیزبی و حکومییەکان و لەسەروشیانەوە نوسینگەی پەرلەمانی عێراق بەردا، ئەوەش وای لە هێزە ئەمنیەکان کرد پەنا بۆ تەقەکردن و گازی فرمێسكڕێژ بەرن بۆ بڵاوەپێکردنی خۆپیشاندەران.\nیەکێک لە داواکارییەکانی خۆپیشاندەران دەستلەکارکێشانەوەی پارێزگاری بەسرە و کۆتاییهێنان بە کێشە و ململانێ خێڵەکیەکان بوو، لەگەڵ ئەوەشدا خۆپیشاندەران وێنەی نوری مالیکییان سوتاند و بە ئاگری فیتنەیان لە قەڵەمدا لە عێراق.\nلە شاری ناسریەش خۆپیشاندەران بە هەمانشێوە ڕژانە سەر شەقامەکان و ئاگریان لە بارەگا حیزبیەکان لە نێویشیاندا بارەگای میلیشیا و حیزبەکانی سەر بە ئێران و بارەگای حیزبی دەعوە و ڕێکخراوی بەدر بەردا، بەڵام لە یەکێک لە گۆڕەپانەکانی خۆپیشاندەراندا ماتۆرسکیلێک تەقییەوە و ١١ خۆپیشاندەرانی بریندارکرد و دوو خێمەشی وێران کرد.\nدوابەدوای تیرۆرکردنی هیشام هاشمی لێکۆڵەری گروپە تیرۆریستیەکان لە بەغدا لە مانگی ڕابردوودا، ٩ چالاکی دیاری نێو خۆپیشاندانەکانیش لەم مانگەدا تیرۆرکراون.\nبەپێی ڕاپۆرتێکی کۆمسیۆنی باڵای مافەکانی مرۆڤی عێراق، تیرۆرکردنی ئەو نۆ چالاکوانە، لە بەسرە و زیقار و میسان تۆمارکراوە.\nکۆمسیۆنەکە رەخنە لە ئەدای هێزە ئەمنیەکان دەگرێ لەکاتی ئەرکەکانیانداو دەڵێت، نیشانەی پرسیاریان لەسەر خۆیان دروستکردووە، بەوپێیە کەمتەرخەمن لە پاراستنی سەروماڵی هاوڵاتیان و خۆپیشاندەران، هەربۆیە کۆمەڵگا لەبەردەم هەرەسی ئاشتی کۆمەڵایەتیدایە، داواشی لە مستەفا کازمی کردووە بەرپرسیارێتی ڕووداوەکان هەڵگرێ و ژیانی چالاکانی خۆپیشاندانەکان بپارێزێت و کۆتایی بە دەستی چەتەو مافیاکان بهێنێت.\nهەر دوێنێ هەریەک لە نەتەوە یەکگرتووەکان، ویلایەتە یەکگرتووەکانی ئەمریکا، باڵیۆزانی ئوسترالیا، بەلژیکا، بولگاریا، کەنەدا، کرواتیا، کۆماری چێک، فینلەندا، فەرەنسام ئەڵمانیا، مەجەر، ئیتاڵیا، هۆڵەندا، پۆڵەندا، ڕۆمانیا، ئیسپانیا، سوید و بەریتانیا و یەکێتی ئەوروپا بەیاننامەی ناڕەزاییان لە دژی کوشتنی چالاکانی خۆپیشاندانەکان نیشاندا.\nنیگەرانی قوڵی خۆیان نیشاندا لەسەر ئەو پێشێلکاریانەی بەرامبەر خۆپیشاندران دەکرێت لە عێراق و داوایان کرد بەرپرسانی کەمتەرخەم سزا بدرێن، پاڵپشتی خۆشیان بۆ حکومەت دووپاتکردووەتەوە کە چەک لە دەستی میلیشیاکان وەرگرێتەوە.\nلە ڕووداێکدا گەنجێک گیانی لەدەستدا


کۆمیتەیەکى هاوبەش لە نێوان وەزارەتى خوێندنى باڵا و توێژینەوەى زانستى و، کۆمارى ئیسلامى ئێران پێکێهنرا | وەزارەتى خوێندنى باڵا و توێژینەوەى زانستى\nکۆمیتەیەکى هاوبەش لە نێوان وەزارەتى خوێندنى باڵا و توێژینەوەى زانستى و، کۆمارى ئیسلامى ئێران پێکێهنرا\nبەئامانجى پتەوکردنى زیاترى پەیوەندییە زانستى و ئەکادیمیەکانى نێوان هەردولا و، ئاگاداربون لە ئاستى جێبەجێکردنى ڕێککەوتننامەى نێوان وەزارەتى خوێندنى باڵا و توێژینەوەى زانستى هەرێمى کوردستان و، وەزارەتى زانست و توێژینەوەو تەکنەلۆجیاى کۆمارى ئیسلامى ئێران وەفدێکى کۆنسڵگەرى کۆمارى ئیسلامى ئێران لە هەولێر، سەردانى وەزارەتى خوێندنى باڵا و توێژینەوەى زانستى کرد و، دواى تاوتوێکردنى پەیوەندییەکان، کۆمیتەیەکى هاوبەش بۆ جێبەجێکردنى خاڵەکانى ڕێکەوتننامەى نێوان هەردولا پێکهات.\nئەمڕۆ دووشەممە ڕێکەوتى ٨/٨/٢٠١٦ د. یوسف گۆران وەزیرى خوێندنى باڵا و توێژینەوەى زانستى، پێشوازیکرد لە مورتەزا عەبادى سەرکونسوڵى کۆمارى ئیسلامى ئێران لە هەولێر و وەفدێکى کونسوڵگەرییەکە.\nلە دیدارێکدا کە بەئامادەبونى د.ئامانج سەعید ڕاوێژکارى وەزیرى خوێندنى باڵا و توێژینەوەى زانستى و، د.محمد کەلارى بەرپرسى پەیوەندییە نێودەوڵەتیەکانى وەزارەتى خوێندنى باڵا و توێژینەوەى زانستى بەڕێوەچو. سەرکونسوڵى ئێران لە هەولێر باسى لە بەرەوپێشچوونى پەیوەندییەکانى نێوان هەردولا کرد و خۆشحاڵى خۆى بەسەردانى وەزیرى خوێندنى باڵا و توێژینەوەى زانستى هەرێمى کوردستان بۆ کۆمارى ئیسلامى ئێران و زانکۆکانى ئەو وڵاتە دەربڕى. لە بەشێکى دیکەى قسەکانیدا سەرکونسڵى کۆمارى ئیسلامى ئێران باسى لە خاڵ و وردەکارى ڕێکەوتننامەکە کرد و، وتى: "زانکۆکانى کۆمارى ئیسلامى ئێران خوازیارن هەنگاوى فراوانتر بنرێ بۆ جێبەجێکردنى خاڵەکانى ڕێکەوتنامەکە"، ئاشکراشیکرد کە زانکۆکانى کۆمارى ئیسلامى ئێران ئامادەییان پیشاندا لە کردنەوەى بەشى فارسى لە زانکۆى سلێمانى بەدابینکردنى ستافى مامۆستایى زانستى هاریکارى زانکۆکە بکەن، لەهەمان کاتدا دو کورسى خوێندنى دکتۆرا بۆ بەشى زمانى فارسى لە زانکۆى سەڵاحەددین دابینکراوە.\nلە بەشیکى دیکەى دیدارەکەدا، د.یوسف گۆران وەزیرى خوێندنى باڵا و توێژینەوەى زانستى، دواى ئەوەى کورتەیەکى لەبارەى سەردانەکەى بۆ کۆمارى ئیسلامى ئێران باسکرد، ئەوەى ڕاگەیاند: "سەردانەکەمان بۆ کۆمارى ئیسلامى ئێران زۆر سەرکەوتوو بو و، کۆمەڵێک ڕێکەوتننامەمان ئیمزا کرد، ئێستا زۆڕیک لەو ڕێکەوتننامانە چۆتە بوارە جێبەجێکردنەوە، داواشمان لە زانکۆکان کرد سەردانى هەرێمى کوردستان بکەن و لقى زانکۆکانیان لە زانکۆکانى هەرێمى کوردستان بکەنەوە".\nلە بەشێکى دیکەى دیدارەکەدا و، لەسەر پێشنیازى د.یوسف گۆران وەزیرى خوێندنى باڵا و توێژینەوەى زانستى کۆمیتەیەکى هاوبەش لە نێوان هەردوو لا پێکهات بۆ بەدواداچونى ئیش و کارەکان و جێبەجێکردنى خاڵەکانى ڕێککەوتنامەکە بەشێوەیەکى باشتر.\nهەر لەو دیدارەدا سەر کۆنسڵى کۆمارى ئیسلامى ئێران کۆمەڵێک پەرتوکى زانستیو ئەکادیمیان پێشکەش بەوەزارەتى خوێندنى باڵا و توێژینەوەى زانستى کرد، هەروەک پڕۆژەیەکى زانکۆى علم و سەنعەتى پێشکەشکرد بەوەزیرى خوێندنى باڵا و توێژینەوەى زانستى کرد بۆ کردنەوەى لقێکى زانکۆکە لە یەکێک لە زانکۆکانى هەرێمى کوردستان بۆ خوێندنى پیشەیى لە کوردستان.\nلە کۆتایى دیدارەکەدا، وەزیرى خوێندنى باڵا و توێژینەوەى زانستى هەرێمى کوردستان وتى: "سوپاسى هاتنتان دەکەین، سوپاس بۆ بایەخدانتان بۆ ئەو ڕێکەوتنەى کە لە نێوانماندا هەیە"، وتیشى: " تواناى زانکۆکانى کۆمارى ئیسلامى ئێرانمان زۆر بەباشى بینى بەتایبەت لە بوارى پزیشکى و تەکنەلۆجى و پیشەیى، ڕێنمایی سەرۆک و جێگرى سەرۆکى حکومەتى هەرێمى کوردستانیش ئەوەیە کە پەیوەندییەکانمان زیاتر پتەوتر بکەین"، ئەوەشى ڕاگەیاند: ئەو ڕێکەوتن و سەردانانە سەرەتایی کارەکانمانەو دەتوانین لە داهاتودا کارى زۆر باشتر بکەین.


حاكم قادر: پارێزەران و یاساناسان، رۆڵی بەرچاو دەگێڕن – Knwe.org\nسەرەکی » هەواڵ » حاكم قادر: پارێزەران و یاساناسان، رۆڵی بەرچاو دەگێڕن\nحاكم قادر: پارێزەران و یاساناسان، رۆڵی بەرچاو دەگێڕن\nحاكم قادر حەمەجان ئەندامی دەستەی كارگێڕی مەكتەبی سیاسی‌و لێپرسراوی مەڵبەندی سلێمانی، لەمیانی سەرپەرشتیكردنی كۆبوونەوەی لەگەڵ پارێزەران (كاندیدانی لیستی شكۆی پارێزەر)، رایگەیاند: توێژی گرنگی پارێزەران‌و یاساناسان، لەپرسی سەروەریی یاساداو بۆ بەگژاچوونەوەی سەرپێچیكاران‌و دیاردە ناشارستانی‌و نایاساییەكان، رۆڵی بەرچاو دەگێڕن.\nلەكۆبوونەوەكەدا، پاش ئاڵوگۆڕكردنی بیروڕا بۆ سەرخستنی لیستی (شكۆی پارێزەر)، كە لیستی (ی.ن.ك)ە بۆ كۆنگرەی پارێزەرانی كوردستان‌و بڕیارە رۆژی 17/10/2019 بەڕێوەبچێت، خاتوو سروشت جەناب، رایگەیاند: یەكێتی، لەڕیزبەندی ئەو هێزو حزبە سیاسییانەی دنیای شارستانی‌و پێشكەوتندایە كە بۆ فراوانكردنی بازنەی سەروەریی یاسا، پارێزەرو جێبەجێكاری بنەماكانێتی.\nلە نوێنەران دەكەم دووشەممە دەنگ بە كابینەی نوێ بدەن\nراگەیەندراوێك لە ئەنجومەنی سەركردایەتیی یەكێتیی نیشتمانیی كوردستانەوە


زامنكردنى مافى هاوڵاتیان له گه‌یشتن به زانیاریه‌كان، له‌وۆرك شۆپێكدا\nzoloft weed reddit link\nبه بۆنه‌ى تێپه‌ڕبوونى یه‌ك ساڵ به‌سه‌ر چوونه به‌ركارى یاساى مافى ده‌سكه‌وتنى زانیارى له هه‌رێمى كوردستان ژماره (11)ى ساڵى (2013)، فه‌رمانگه‌ى خۆپاراستن و شه‌فافیه‌ت له ده‌سته‌ى گشتى ده‌سپاكى وۆركشۆپێك سازده‌كات له ڕۆژى چوارشه‌ممه ڕێكه‌وتى (15/10/2014) له هۆڵى سیمیناره‌كان له باره‌گاى ده‌سته‌ى گشتى ده‌سپاكى، له‌م وۆركشۆپه‌دا تیشك ده‌خرێته سه‌ر هه‌ڵسه‌نگاندنى ڕاده‌ى جێبه‌جێبوونى ئه‌م یاسایه له هه‌رێمى كوردستان و ڕاده‌ى پابه‌ندبوونى دامه‌زراوه‌كانى هه‌رێمى كوردستان به حوكمه‌كانى ئه‌م یاسایه.\nیاساى مافى ده‌سكه‌وتنى زانیارى له هه‌رێمى كوردستان ژماره (11)ى ساڵى (2013) له ژماره‌ى (167)ى ڕۆژنامه‌ى وه‌قائعى كوردستان له ڕێكه‌وتى (18/7/2013) بڵاوكراوه‌ته‌وه، و له مادده‌ى (22)ى یاساكه‌دا هاتووه:\n"ئه‌م یاسایه له دواى (90) نه‌وه‌ت ڕۆژ له ڕێكه‌وتى بڵاوكردنه‌وه‌ى له ڕۆژنامه‌ى فه‌رمى (وه‌قائعی كوردستان)دا جێبه‌جێ ده‌كرێت".\nله ژێر ڕۆشنایى ئه‌م مادده‌یه‌دا ئه‌م یاسایه به یاسایه‌كى به‌ركار داده‌نرێت له هه‌رێمى كوردستان له ڕێكه‌وتى (17/7/2013) به دواوه.\nئه‌وه‌ى گومانى تێدا نییه كه‌وا په‌یوه‌ندییه‌كى توندو پته‌و هه‌یه له نێوان پره‌نسیپى شه‌فافیه‌ت ومافى هاوڵاتیان له گه‌یشتن به زانیاریه‌كان، وه پاراستنى ئه‌و مافه‌ى هاوڵاتیانیش به مه‌رجێكى سه‌ره‌كى داده‌نرێت له كاركردن به پره‌نسیپى شه‌فافیه‌ت له كاره‌كانى حكومه‌تدا، یاسادانه‌رى كوردستانیش له هۆیه‌كانى ده‌رچوواندنى یاساى مافى ده‌سكه‌وتنى زانیارى له هه‌رێمى كوردستان ژماره (11)ى ساڵى (2013) ئه‌م ڕاستیه‌ى دووپات كردۆته‌وه كه تیایدا هاتووه:\n"له پێناو چه‌سپاندنى پره‌نسیپى شه‌فافیه‌ت و ڕێكخستنى پێشكه‌شكردنى زانیارى دروست، و مافى هاوڵاتی له ده‌سكه‌وتنیان، ئه‌وا ئه‌م یاسایه ده‌رچوێنرا".


شێرکۆ بێکەس وەک وەرگێڕ\n8/2/2019 09:04 PM\n"وەک بیرم دێتەوە ١٥ ساڵ لەمەوپێش، لە سەردەمێکدا کە هێشتا لە دنیای شعر و ئەدەبدا سەرەتای هەنگاونان و چاوکردنەوەم بوو، وەختێک بۆ یەکەم جار چیرۆکی (پیرەمێرد و زەریا) ی (هێمنگوا) یم بە زمانی عەرەبی و لە وەرگێڕانی نوسەری ناسراوی عەرەب (منیر البعلبکی) خوێندەوە، هەر لەو کاتەوە ئاوەتەخوازبووم ئەم شاکارە ئەدەبیە مەزن و زیندووە کە بۆ زۆربەی زمانی نەتەوەکانی ئەم دنیایە وەرگێردراوە – بکرێت بە کوردی و بخرێتە بەردەستی خوێنەرانی و پێشکەشی کتێبخانە هەژارەکەی بکرێت".\n– شێرکۆ بێکەس-\nئەمە سەرەتا و پێشەکی چاپی کوردی کتێبی پیرەمێرد و زەریایە کە شێرکۆ بێکەس لە ساڵی ١٩٨٠ وەرگێڕاوە لە عەرەبیەوە، شێرکۆ نوسیویەتی، دوای ئەوەی ساڵان تێپەڕێن و ئەم ئاوەتە لەلایەن ئەدیبانی ترەوە نەهێنرانە دی، بەتایبەت تر، ئەوانەی کە دەینتوانی لە زمانی ئینگلیزی ەوە وەری بگێڕن، ئەوسا من شانم دایە بەر ئەم ئەرکە گرانە و بڕیارم دا دەست بە وەرگێڕانی ئەم شاکارە بکەم، بەڵام سەرەڕای دەستپێکردنم بە وەرگێڕانەکە، هێشتا هەر گرێیەک لە دڵمدابوو ئەویش ئەوەبوو کە دەقەکەم لە زمانی نوسینی ئەسڵی دەقەکەوە وەرنەگێڕاوە و بەڵکوو لە زمانی عەرەبیەوە وەرمگێراوە بۆ کوردی، ئەمزانی ئەم ڕێگەیەش تەواو پێچەوانەیە لە مەیدانی هونەری وەرگێڕاندا، لەوانەیە وەرگێڕ تووشی گەلێ هەڵەی نابەجێ و نالەبار بکات، بە تایبەت تر لەدوای چاپ و بڵاوکردنەوە لەسەری بکەوێت، ئەمە جگە لە کەمکردنەوەی بەها و نرخی دەقە ئەدەبیەکە بۆیە بڕیارم دا کە ئەم گرێیەش لای خۆم نەهێڵم، داوام لە هاوڕێی ئەدیبم کاک (کەمال میراودەلی) کرد کە وەرگێرانەکەی من و دەقە ئینگلیزیەکە بەراورد بکات و دەستنیشانی کەموکورتی و هەڵەکانم بۆ بکات، کاک کەمال دڵسۆزانە بەدەنگمەوە هات و دەستنیشانی کەموکورت و هەڵەکانی بۆ کردم، خۆشحاڵانە، هەڵەکان کەمتربوون لەوەی من چاوەڕوانبووم، پاش ڕاستکردەوە و پێداچوونە، پاشان بڕیارم دا کە شایەنی بڵاوکردنەوە و پێشکەشکردنە بە خوێنەرانی کورد، یەکێک لە کێشەکان کە کاک کەمال دیاری کرد و خۆشم هەڵویستەم لەسەر کرد ناونیشانی کتێبەکە بوو، کە ئەبوایە بەپێێ وەرگێڕانی وشەیی (پیرەمێردەکە و زەریا) بووایە، بەڵام پێم باشتربوو کە بە (پیرەمێرد و زەریا بڵاوببێتەوە، بە لابردنی (کە) لەوێدا خۆشتر و ڕەوانتر دێتە سەر زمان. دیارە بۆ دیاریکردنی ئەوەی کە هێمنگوای مەبەستی لە یەک پیرەمێردی دیاری کراوە و بەس نەک هەموو پیرەمێردەکان و پیرەمێرد بە گشتی، ئەمە لە خوێندنەوەی دێڕەکانی سەرەتای کتێبەکە بە ڕوونی خوێنەر تێدەگات و بۆی ڕوون دەبێتەوە.\nلەبارەی ژیانی هێمنگوایوە:\nژیان نامەی ئـیەرنێست هـێمنگوای نوسەر 1899–1961\nئـیەرنێست هـێمنگوای خاوەن خەڵاتی نۆبڵ بە یەکێک لە ڕۆماننوسە هەر مەزنەکانی میژووی ئەدەبیاتی ئەمریکا دادەندرێت، بە کۆمەڵێک کار ناوی دەرکردوە لەوانە (ماڵئاوای کردن لە جەنگ، پیرەمێرد و زەریا).\nلە ٢١ی مانگی جوڵای ١٨٩٩ لەدایکبووە لە سێسیرۆ، باوکی دکتۆر بووە و دووهەم کوڕی خێزانەکەیان بووە لە کۆی ٦ مناڵ، خزمەتی سەربازی کردوە لە جەنگی جیهانی یەکەم وەک شۆفێری ئەمبوڵانس کاری کردوە و مەدالیای سلڤەری بۆ ئازایەتیەکەی وەرگرتوە لە ماوەی خزمەتەکەیدا دوجار توشی برینداری دەبێت و دەبرێت بۆ نەخۆشخانەی شاری میلان و ماوەیەک دەمێنێتەوە لەوێ، هەر لەوێ دەکەوێتە پەیوەندیەوە لەگەڵ یەکێک لە نێرسەکان و داوای هاوەسەرگیری لێدەکات بە ناوی (ئەگنێس کورۆسکی) و ئەوێش داواکەی قبوڵ دەکات بەڵام لەدوای ماوەیەک ئەم خانمە بەجێی دەهێڵیت و لەگەڵ پیاوێکی تر دەبێت و هاوسەرگیریەکە سەرناگرێت، ئەمە توشی خەمۆکی دەکات بەڵام دەبێتە هۆی بەرهەمهێنانی کۆمەڵێک کورتە چیرۆک و هۆکارێکیش بۆ نوسینی شاکاری (ماڵئاوای کردن لە جەنگ) وە کاری کردوە لە ڕۆژنامەوانیدا پێش ئەوەی نوسینەکانی بڵاوبکاتەوە وەک نوسەرێک بناسرێت، لە ساڵی ١٩١٩ دەگەڕێتەوە بۆ ئەمریکا و لە ١٩٢١ دا دەچێتە ژیانی هاوسەرگیریەوە.\nهێمنگوای بەشداربووە لە زۆربەی یاریەکانی زۆرانی گا و یاریە گەورەکانی ڕاوکردن و پەیوەندیەکی قوڵی هەبووە لەگەڵ ڕاوەماسی و ئەمەش لە نوسینەکانیدا ڕەنگی داوەتەوە وەک دەیبینین لە ڕۆمانی پیرەمێرد و زەریا، لە ناو کارەکانیدا پیرەمێرد و زەریا ناوبانگێکی باشی دەرکرد و خەڵاتی پۆلیزەری ١٩٥٣ ی بەدەست هێنا، هەروەها هێمنگوەی لە ١٩٥٤ نۆبڵیشی بەدەست هێنا، هێمنگوەی کۆتای بە ژیانی خۆی هێنا لە ٢ی جولای لە ١٩٦١ لە ئیداهۆ.\nلە بارەی ناوەڕۆکی کتێبەکەوە:\nکتێبەکە باس لە پیرەمێردێک دەکات کە لەسەر ڕاوەماسی دەژی و و ٨٤ ڕۆژ تێپەڕبووە کە هیچ ماسیەکی ڕاونکردووە، کوڕێکی هەرزەکاری لەگەڵە بۆی لێوەی فێرببێت و یارمەتی دەدات، لەدوای گەشتیک بۆ کەنار دەریا بۆ ڕاوەماسی مارلینێکی گەورە دەبێت بە نێچیری ئەم پیرمێردە بەڵام بە هۆی گەورەی مارلینەکەوە گرتنی زۆر سەخت دەبێت لە کاتێکدا پیرەمێردەکە تەواو هیلاکبووە و هێزی بازووی کەمبۆتەوە بەهۆی تەمەنیەوە، مارلینەکە پیرەمێرد پەلکێشی نێوەڕاستی دەریا دەکات و هێندەی تر ماندووی دەکات و زۆر بە سەختی بۆی ڕاو دەکرێت، کاتێک بۆی ڕاودەکرێت، لە ڕێگەی گەڕانەوەیدا بۆ کەنارەکە، ڕووبەڕووی هێرشێکی شارکەکان (قرش) دەبێتەوە و بەشێکی ماسیەکە دەخۆن، پیرەمێرد بەهۆی مانەوەی زیاتر لە ٤ ڕۆژی لە دەریادا توانای ڕووبەڕووبونەوەی شارکەکانی نامێنێت و کاتێک دەگاتەوە کەنار دەریا، تەنها ئێسکوپروسکی مارلینەکە دەمێنێتەوە...\nئەوەی جێگەی ئاماژەیە، چیرۆکەکە دەچێتە قاڵبی هێماگەریەوە و چەندین لێکۆڵینەوە و وردبوونەوەی تێداکراوە، چەندین نوسەر و لێکۆڵەر دیوی شاراوەی ئەم دەقەی هێمنگوایان لێکداوەتەوە بە چەندین شێوازی جیاواز.\nکاتێک کە بەدوای بەرهەمەکانیدا دەگەڕیت زیاتر لە ٤٠ برهەمت بەرچاودەکەوێت بە زمانی ئینگلیزی لە کۆی کورتە چیرۆک و ڕۆمان و بەرهەمەکانی تری، بەشێکیان بریتین لە:\nهەروەها خۆریش هەڵدێت ١٩٢٦\nماڵئاوای لە چەک ١٩٢٩\nمەرگ لە نیوەڕۆدا ١٩٣٢\nزەنگەکان بۆکێ لە دەدرێن ١٩٤٠\nپیرەمێرد و زەریا ١٩٥٤\nکورتە چیرۆکەکان ١٩٨٧\nئامادەکردن: لاس لوقمان\nسەرچاوە: چاپی کوردی ١٩٨٢ ی (پیرەمێرد و زەریا) و سایتی بایۆگرافی.


کوان بێسەروشوێنەکانمان؟بێبەڵێنی لێپرسراوانیی وڵات ئێزیدیەکانی توڕەکردووە\nبێبەڵێنی لێپرسراوانیی وڵات ئێزیدیەکانی توڕەکردووە\nدهۆك/ 2019/ شادبونه‌وه‌ی كچه رزگاربویه‌كی ئێزیدی رفێنراوی ده‌ستی داعش به كه‌سوكاری له كه‌مپی ئاواره‌یی فۆتۆ: تایبه‌ت به كه‌ركوك ناو\nحه‌وت ساڵی رەبەقە جیهاد ره‌ڤۆ گوێبیستی به‌ڵێنی بێهودەی لێپرسراوانی وڵاتە بۆ رزگاركردنی کەسوکاری کە ساڵانێکە رفێنراون. هاوسه‌ره‌كه‌ی، سێ منداڵی و دایك و باوكی له‌گه‌ڵ شه‌ش كه‌سی دیكه‌ی بنه‌ماڵه‌كه‌یدا کە له ئابی 2014دا له قه‌زای شنگال كه‌وتنه ده‌ست رێکخراوی دەوڵەتی ئیسلامی لە عیراق و شام ناسراو بە (داعش).\n"دوای هه‌وڵێكی زۆر و به 26 هه‌زار و 500 دۆلار توانیم هاوسه‌ر و منداڵه‌كانم له ئاداری 2016دا رزگاربكه‌م" جیهاد بۆ (كه‌ركوك ناو) وای وت، ئه‌وه‌ش دوای دوو ساڵ له چاوه‌ڕوانی بێسود له به‌ڵێنی لێپرسراوانی عیراق و هه‌رێمی كوردستان.\n"خۆمان پاره‌مان كۆكرده‌وه به‌ڵام دواتر له نوسینگه‌ی رزگاركردنی رفێنراوان پاره‌كه‌مان وه‌رگرته‌وه؛ له‌وكاته‌شه‌وه چاو له چاوه‌ڕوانی گه‌ڕانه‌وه‌ی دایك و باوك و كه‌سوكارمدام".\nبه‌شێك له رفێنراوانی ئێزیدی به نێوه‌ندگیری كه‌سایه‌تی و بازرگان و له به‌رانبه‌ر پاره‌دا له داعش كڕدراونه‌ته‌وه.\nئاخر چ ویژدانێكه لێپرسراوان بێده‌نگن و رفێنراوانیان له‌بیر كردووه\n"وا حه‌وت ساڵه؛ تاكه‌ی چاوه‌ڕێ بكه‌ین؛ ئێستاش وه‌ك منداڵ بۆ دایك و باوكم ده‌گریم، ئاخر چ ویژدانێكه لێپرسراوان بێده‌نگن و رفێنراوانیان له‌بیر كردووه".\nجیهاد ره‌ڤۆ، حه‌وت ساڵه له كه‌مپی قادیای دهۆك ده‌ژی، هیوای نه به هه‌نگاوه‌كانی رزگاركردنی ئازیزانی و نه به گه‌ڕانه‌وه‌شی بۆ زێدی خۆی نه‌ماوه، وه‌ك خۆی ده‌ڵیت.\nداعش له ئابی 2014دا ده‌ستیگرت به‌سه‌ر قه‌زای شنگالدا؛ شه‌ش هه‌زار و 417 ئێزیدی رفاند، له‌و ژماره‌یه زیاتر له دوو هه‌زار و 781 كه‌سیان چاره‌نوسیان نادیاره، ئه‌وه‌ش به‌پێی ئاماره‌كانی نوسینگه‌ی رزگاركردنی رفێنراوانی ئێزیدی سه‌ر به حكومه‌تی هه‌رێمی كوردستان.\nحسێن قائیدی، لێپرسراوی ئه‌و نوسینگه‌یه به (كه‌ركوك ناو)ی وت "پرۆسه‌ی رزگاركردنی رفێنراوان رانه‌گیراوه، راسته هه‌ندێك كات ژماره‌ی رزگاربوان كه‌من، به‌داخه‌وه حكومه‌تی عیراق و رێكخراوه نێوده‌وڵه‌تییه‌كان له‌وه‌دا هاوكاریمان ناكه‌ن، ئه‌وه‌ی هه‌یه ته‌نیا حكومه‌تی هه‌رێمی كوردستان هاوكاره".\nهۆكاره‌كانی كه‌مبونه‌وه‌ی هه‌وڵی رزگاركردنی رفێنراوان به‌وته‌ی قائیدی، كۆرۆنا، رێكاره‌كانی خۆپارێزی، داخستنی رێگای هاتوچۆی نێوان عیراق و سوریایه.\nلێپرسراوی نوسینگه‌ی رزگاركردنی رفێنراوانی ئێزیدی ئاشكرایكرد هێنده‌ی ئه‌وان زانیارییان لایه "زیاتر له 400 رفێنراوانی ئێزیدی له كه‌مپی هۆلی خۆرئاوای كوردستانن.\nبه‌پێی به‌دواداچونی (كه‌ركوك ناو) بۆ راگه‌یه‌ندراوه‌كانی رزگاركردنی رفێنراوان، كه به‌رده‌وام و له‌گه‌ڵ هه‌ر دۆسیه‌یه‌كدا بۆ رایگشی بڵاوده‌كرێنه‌وه، له سه‌ره‌تای ئه‌مساڵه‌وه ته‌نیا یه‌ك هاوڵاتی ئێزیدی رزگاركراوه.\nمه‌عقوله دوای حه‌وت ساڵ كه‌سوكارمان دیارنه‌بن\nئه‌و تاكه رزگاربووه ئه‌رده‌وان موحسن (15 ساڵ) بوو، دوای حه‌وت ساڵ له رفاندنی، ئێواره‌ی 25ی ئایاری 2021 گه‌ڕایه‌وه نێو كه‌سوكاری، به‌ڵام هێشتا دایكی، دوو خوشك و برایه‌كی بێسه‌روشوێنن.\nموحسین خدر، باوكی ئه‌رده‌وان به (كه‌ركوك ناو)ی وت منداڵه‌كه‌ی له‌نێو كه‌مپی هۆل و له‌لایه‌ن ئاسایشه‌وه دۆزراوه‌ته‌وه.\nبه‌پێی به‌دواداچونه‌كانی پێشتری (كه‌ركوك ناو) سەدان ژن و كچی ئێزیدی لە كه‌مپی هۆل نیشته‌جێبون، كه به هۆكاری ترس، خستنەوەی منداڵ و گۆڕینی ئایین، ناتوانن بگه‌ڕێنه‌وه بۆ عیراق، دوای رزگاركردنیان له ده‌ستی داعش.\nكەمپی هۆل، یەكێكە لە گەورەترین كەمپەكانی سوریا لە خۆرهەڵاتی شاری حەسەكەی سوریا و 72 هەزار كەسی لێی نیشتەجێیە، كە پێكهاتون لە كەسوكاری داعش، لە ژن و منداڵی بیانییەكان، سوریی و عیراقی.\nسوریا، ژماره‌یه‌ك له ژن و منداڵی دانیشتوی كه‌مپی هۆل لە خۆرهەڵاتی شاری حەسەكە فۆتۆ: ئه‌رشیفی كه‌ركوك ناو\n"چه‌ندجارێك چوینه‌ته لای لێپرسراوانی باڵای عیراق و نه‌ته‌وه یه‌كگرتووه‌كان، هه‌موان به‌ڵێنی رزگاركردنی رفێنراوان ده‌ده‌ن، ئاخر مه‌عقوله دوای حه‌وت ساڵ كه‌سوكارمان دیارنه‌بن و ته‌نیا له بۆنه و یاده‌كاندا باسیان بكرێت؟" مه‌ڕوان جدعان، نوێنه‌ری كه‌سوكاری بێسه‌روشوێنانی گوندی كۆجۆی شنگال وای وت.\nله‌و گونده‌دا، داعش جگه له رفاندنی سه‌دان كه‌س، چه‌ندین هاوڵاتی "كۆمه‌ڵكوژ" كرد و خرانه نێو گۆڕی به كۆمه‌ڵه‌وه، تا له شوباتی 2021دا روفاتی هه‌ندێكیان ناسێنرانه‌وه و دوباره له‌خاكسپێردران.\nمه‌ڕوان كه چه‌ند ساڵێك له‌مه‌وبه‌ر هاوسه‌ر و چوار منداڵی رزگاركراون، له هاوكارییه‌كانیش ناڕازییه، "ئه‌و دوو ملیۆن دیناره‌یشی هه‌یه خێزانه‌كه‌م وه‌رینه‌گرتووه، .. چونكه واسته‌ی ده‌وێت.. به‌گشتی كه‌س له ئێمه و قوربانیدانه‌كانمان ناپرسێت".\nحكومه‌تی عیراق بڕی دوو ملیۆن دینار وه‌ك هاوكاری ده‌داته هه‌ر رزگاربویەکی ئێزیدی.\nئه‌و هاوكارییه به‌ر له په‌سه‌ندكردنی یاسای ژنانی رزگاربوی ئێزیدی بوو، كه له ئاداری ئه‌مساڵه‌وه چۆته بواری جێبه‌جێكردنه‌وه و بڕگه‌یه‌كی تایبه‌ته به پرۆسه‌ی گه‌ڕان به دوای رفێنراوانی ئێزیدی و كه‌مینه‌كانی تر له ده‌ره‌وه و ناوه‌وه‌ی وڵات، له‌گه‌ڵ چاره‌سه‌ری یاسایی بۆ ئه‌وانه‌ی چاره‌نوسیان نادیاره.\nئه‌وانه‌ی رزگارنه‌كراون زۆرینه‌یان له ره‌گه‌زی مێ و منداڵن\nبه‌پێی یاسای چاودێری ناكامڵ (قاصرین)ی ژماره 78ی ساڵی 1980ی عیراق، دادگا ده‌توانێت بڕیار له مردنی كه‌سێكی ونبوو بدات، ئه‌گه‌ر به‌ڵگه ده‌رباره‌ی مردنی ده‌ستكه‌وت یان چوار ساڵ به‌سه‌ر ونبونیدا تێپه‌ڕبوو.\nداود موراد، نوێنه‌ری به‌شێك له كه‌سوكاری قوربانیانی ئێزیدی به (كه‌ركوك ناو)ی وت "به‌پێی زانیاری ئێمه ئه‌وانه‌ی رزگارنه‌كراون، زۆرینه‌یان له ره‌گه‌زی مێ و منداڵن، چونكه پیاوه‌كان شه‌هید كراون".\nجگه له رفێنراوان، به‌پێی ئاماره‌كانی حكومه‌تی هه‌رێم، به‌هۆی هێرشه‌كانی داعشه‌وه هه‌زار و 293 ئێزیدی كوژراون.\nموراد گومان ده‌خاته سه‌ر به‌ڵێنی رزگاركردنی رفێنراوان و ده‌ڵێت "ئه‌وانه‌ی واده‌ڵێن راستناكه‌ن، چونكه گه‌ڕان له كه‌مپی هۆل زۆر قورسه و لێپرسراوانیش دۆسیه‌ی رفێنراوانیان به ته‌واوی پشتگوێخستووه".\n19ی ئایاری 2021 ژماره‌یه‌ك چالاكوانی ئێزیدی هه‌ڵمه‌تێكیان به هاشتاگی "ژنانی رفێنراوی ئێزیدی رزگاربكه‌ن" له تۆڕه كۆمه‌ڵایه‌تییه‌كاندا راگه‌یاند.\nسوزان سەفەر، بەرێوەبەری رێکخراوی داک بۆ گەشەپێدانی ژنی ئێزیدی بە (کەرکوک ناو)ی وت "له‌و هه‌ڵمه‌ته‌دا به‌شداربوین تا فشاری زیاتر بخه‌ینه سه‌ر حكومه‌تی عیراقی و هاوكاری نوسینگه‌ی رزگاركردنی رفێنراوان بكه‌ن بۆ ئاشكراكردنی چاره‌نوسی ئه‌و ژن و كچانه‌ی بێسه‌روشوێنن".\nئه‌و ده‌ڵێت زۆربه‌ی ئه‌و فشارانه‌ی تائێستا هه‌بون "بێ ئه‌نجام بوون".\n"له‌رێی ئه‌و هه‌ڵمه‌تەوە، به‌حكومه‌تی عیراق ده‌ڵێین تاكه‌ی بێده‌نگی و بێ هه‌ڵوێستی بەرامبەر دۆسیه‌ی رفێنراوان" سه‌فه‌ر داواشیكرد لیژنه‌یه‌كی باڵا له عیراق پێكبهێنرێت و به هه‌ماهه‌نگی حكومه‌تی هه‌رێم چاره‌نوسی رفێنراوان یه‌كلاییبكه‌نه‌وه، كه كه‌سوكاریان حه‌وت ساڵه چاوه‌ڕێن.\nحكومه‌تی عیراق له تشرینی دوه‌می 2017دا كۆتاییهاتنی یه‌كجاری داعشی راگه‌یاند كه هیچ ناوچه‌یه‌كی وڵات له ژێر ده‌ستیاندا نه‌ماوه بۆیه كه‌سوكاری رفێنراوان ئومێدبون کەسوکارییان له سوریا بدۆزنه‌وه، به تایبه‌ت له كه‌مپی هۆل.\nجه‌وهه‌ر عه‌لی به‌گ، جێگری میری ئێزیدیان بۆ كاروباری راگه‌یاندن و په‌یوه‌ندییه‌كان به (كه‌ركوك ناو)ی وت "کێشەی سەرەکیمان ئەوەیە ناتوانین بچینە ناو کەمپی هۆل، ئەوەش بەهۆی ئەو ژن و کەسانەی له کەمپەکەدان کەهەمان حوکم و سیستەمی داعش په‌یڕه‌و ده‌كه‌ن، جێی مەترسی زۆر و بەربەرستی سەرەکییه".\nهه‌روه‌ها رونیكرده‌وه "ژنان و كچانی ئێزیدی له‌و كه‌مپه له ترسی كه‌سوكاری داعش ناتوانن خۆیان ئاشكرابكه‌ن".\nزۆر توڕە و نیگەرانین\nزیاتر له 30 هه‌زار هاوڵاتی عیراقی، له نێویاندا ژن و منداڵی چه‌كدارانی داعش له كه‌مپی هۆل-ی سوریان و حكومه‌ت له هه‌وڵدایه بیانگه‌ڕێنێته‌وه و له كه‌مپی جدعه له ناحیه‌ی گه‌یاره‌ی باشوری پارێزگای نه‌ینه‌وا نیشته‌جێیان بكات.\n"چەندین وڵاتی ئەوروپی ژنان و کچانی خۆیان لەو کەمپە رزگاركردووه، به‌ڵام بۆ ئێزیدییه‌كان هیچ ناكرێت، ئێمه گلەیی زۆرمان لەحکومەتی عیراقە هیچ هەنگاو و هەوڵێک نادەن بۆ رزگارکردنی رفێنراوان" جه‌وهه‌ر عه‌لی به‌گ واده‌ڵێت.\nجێگری میری ئێزیدیان وتی "ئێمه له هه‌موو كه‌سێك په‌رۆشترین" بۆ زرگاركردنی رفێنراوان و به‌رده‌وام له‌گه‌ڵ لێپرسراوانی كوردستانی سوریا (باکوری سوریا) گفتوگۆ ده‌كه‌ن، تا رێگه‌یه‌ك بدۆزینه‌وه و ئێزیدییه‌كان رزگاربكه‌ن، ئێستاش ده‌یانه‌وێت له‌رێی لیژنه‌یه‌كه‌یه‌وه به‌ناو ئه‌و خێزانانه‌دا بگه‌ڕێن كه ده‌گه‌ڕێندرێنه‌وه بۆ كه‌مپی جدعه تا بتوانن هه‌ر ئێزیدییه‌ك له نێویاندایه رزگاری بكه‌ن.\nله حه‌وت ساڵی رابردودا چه‌ندین گردبونه‌وه‌ی ناڕه‌زایی بۆ ئاشكراكردنی چاره‌نوسی رفێنراوان هه‌بون.\nسامیا قاسم، ئه‌ندامی تۆڕی گەنجانی ئێزیدی بە (کەرکوک ناو)ی وت "زۆر توڕە و نیگەرانین... دوای حه‌وت ساڵ لە چاوه‌ڕوانی چاره‌نوسی رفێنراوانمان نادیاره، پێویسته هه‌موان خه‌مێك له‌و كه‌یسه بخۆن، خواش ئه‌مه قبوڵناكات بۆیه هه‌رگیز بێده‌نگ نابین".


شاندێکی پارتی دیموکراتی گەلان ( هەدەپە) سەردانی هەڵەبجە دەکات\nی مانگی نۆ ٢٨, ٢٠٢١\nشاندێکی پارتی دیموکراتی گەلان ( هەدەپە) سەردانی پارێزگای هەڵەبجەیان کردوو بەڵگە و دۆکیومێنتەکانی کیمیباران کردنی هەڵەبجەیان لە بەڕێوبەرایەتی مۆنۆمێنتی هەڵەبجە بەسەرکردەوە و ڕایانگەیاند گەلەکەمان لە هەرشوێنێکی دونیا بێت لەبەرامبەر کوردبوونیەتی کە ستەمی لێکراوە ، هەڵەبجە و کیمیبارانکردنی هەڵەبجە هەرگیز لەیاد ناکرێت و داوای پێکەوەیی و یەکڕیزی دەکەین لە نێوان لایەنە کوردیەکاندا.\nشاندی هەدەپە لە هەڵەبجە\nمەراڵ داناش ئەندامی پەرلەمانی تورکیا لە کۆنگرەیەکی ڕۆژنامەوانیدا ڕایگەیاند "تاوانی هەڵەبجە بە بەرچاوی هەموو جیهانەوە ئەنجام دراوە و هەموو جیهانیش ئێستا بۆردومان و لەناوچوونەکانمان دەبینین. ئێمە خۆشحاڵین کە هەڵەبجە دەیان ژنی بەڕێوبەری ئیداری تێدایە، من زۆر دڵتەنگم کاتێک کە وێنەکانم بینی گەڕامەوە بۆ ساڵی 1988، ناهێڵن کە ئێمەی کورد خەمەکانمان لەیاد بکەین ، هەڵەبجە خاک و ناسنامەی ئێمەشە."\nد. بەختیار شاوەیس ئەندامی پەرلەمانی عێراق ڕایگەیاند "هاتنی ئەندام پەرلەمانەکانی هەدەپە بۆ پشتیوانیە بۆ خەم و ژانەکانی هەڵەبجە ، ئەم ئەندام پەرلەمانانە لە تورکیا سەرەڕای پارێز بەندی چەندین جار پەلکێشکراون بۆ زیندان و ئێمە لە هەرشوێنێک بین کوردین و یەک کێشە و یەک گرفتامان هەیە ئێمە لە بەغدا و ئەوانیش لە تورکیا".\nمەحمود توغراڵ ئەندامی پەرلەمانی تورکیا ڕایگەیاند" ئەم زوڵم و زۆرەی لەسەر کوردستان کراوە زۆر جێگەی داخە، ئێمە ئەمڕۆ سەردانی قوباد تاڵەبانیمان کرد پێمان ووت کوردستان چوار پارچە نیە بەڵکو پێنج پارچەیە، ئێمە هیوا دەخوازین گەلی کوردستان یەکێتی خاکی خۆی بپارێزێت و سڵاوی کوردستانی باکوور دەنێرم بۆتان".\nلەکۆتایی کۆنگرە ڕۆژنامەوانیەکەدا و لەوەڵامی پرسیارێکی دەنگی ئەمەریکادا و سەبارەت بەهاتنی شاندەکە هەدەپە لەم کاتەدا کە بانگەشەی هەڵبژاردنە بۆ هەڵبژاردنی ئەنجومەنی نوێنەرانی عێراق مەراڵ داناش ئەندامی پەرلەمانی تورکیاڕایگەیاند"ئێمە پشتیوانی لە هاوپەیمانی کوردستان دەکەین کە لەنێوان یەکیتی نشتیمانی کوردستان و بزووتنەوەی گۆڕاندا پێکهێنراوە و هەموو پێکەوەبوونێک بۆ یەک دەنگی کورد پێشوازی لێدەکەین".\nشاندەکەی هەدەپە سەردانی مەزاری شەهیدانی کیمیبارانی هەڵەبجەیانکرد و تاجە گوڵینەی ڕێز وەفایان لەسەر گڵکۆی شەهیدەکان دانا و وەک خوشیان ئاماژەیان پێکرد لە ڕۆژانی داهاتووشدا ژمارەیەک دیداری دیکە ئەنجام ئەدەن .


ساڵانێك بوون كه بیرم ده‌كرده‌وه حه‌یف كه مڕۆڤ تاقه گیانێكی هه‌یه و پشیله بێ سفه‌ته‌كه‌ی خۆمان وه‌ك بیستوومه نۆ گیان. بیرم ده‌كرده‌وه چ باش ده‌بوو ئه‌گه‌ر منی مرۆڤ نۆ گیانم هه‌با تا له كاتی پێویست دانه دانه به‌ختم كردبان. بۆ نموونه ڕۆژێك كه زۆرم پیش خۆاردۆته‌وه و تاقه‌تی هیچم نه‌ماوه، ده‌متوانی بڕۆم و خۆم له به‌رزاییه‌ك فڕێ ده‌مه خوار و گیانێكی خۆم بكوژم. یان هه‌ر كات زۆر له خۆم توڕه‌م به سندانێك له سه‌ری خۆم ڕاكێشم و پڕش و بڵاوی كه‌م و داخی دڵم هه‌ڵڕێژم.\nماوه‌یه‌ك پێش كه تۆ ڕۆیشتی و من مردم، بۆ یه‌كه‌م جار باوه‌ڕم كرد كه منیش زۆرتر له یه‌ك گیانم هه‌یه. چوونكه ده‌مزانی مردووم كه چی هات و چووی شه‌و و ڕۆژم ده‌دیت و ژیان قیت قیت به پێش چاومدا تێده‌په‌ڕی. ویتسم تاقی بكه‌مه‌وه بزانم هه‌ر من وام یا نا، بۆیه كه تۆ هاتێوه، تۆشم كوشت! و تۆش زیندوو بوویه‌وه و من دیسان باوه‌ڕم كرد كه ئێمه‌مانه زۆرتر له گیانێكمان هه‌یه و خۆمان پێمان نه‌زانیوه.\nئێستا ماوه‌یه‌ك له‌و كات تێپه‌ریوه. من و تۆش چه‌ند جارێك له‌و خه‌ته سووره‌ی پێموان وابوو سنووری نێوان مان و نه‌مانه تێپه‌ریوین و مردووین و هێشتا هه‌ر لێره‌ین و ژیان، ده‌مه خێچكه‌مان لێده‌كات و قیت قیت له پێش چاومان دێت وده‌چێت و ئێمه به دوای خۆیدا ده‌کێشێت . ئیتر ئێستا دوایی ئه‌و هه‌موو جارێ مردن وزیندوو بوونه‌وه له چنگمان وه‌ئه‌مان هاتووه و ته‌نانه‌ت له ڕۆژی پرسه‌مان چركه‌یه‌كیش ناوه‌ستێت.\nده‌زانی، ئێستا به پێچه‌وانه‌ی جاران بیر ده‌كه‌مه‌وه هیچ خۆش نییه مرۆڤ چه‌ند گیانی هه‌بێت. ئیتر ئێستا ئێره‌یی به پشیله ناكه‌م. ئێستا به خۆم ده‌ڵێم باشتر كه مڕۆڤ تاقه گیانێكی هه‌یه و هه‌ر كات به هه‌ر هۆیه‌ك ده‌مرێت، هه‌موو شتێك ته‌واو ده‌بێت، ئاوا ئیتر له هه‌موو ژیانه‌کانیدا ژانه‌كان دووباره وچه‌ند باره ته‌جره‌به ناكاته‌وه ...


هه‌لویست قوربانیه، له‌وما هه‌می كه‌سی نابیت – مالا مه\nMalame 2018-09-11\t437 Views\nلێدانا باره‌گه‌هێن هنده‌ك ژ رێكخستنێن كوردێن رۆژهه‌لات بموشه‌كا لناڤا خاكا هه‌رێما كوردستانا عیراقێ و سێداره‌دانا سێ خۆرتێن كوردێن روژهه‌لات ژ لایێ كومارا ئیسلامیا ئیرانێ ڤه دوباره شوینا كوردا بكه‌ت یه‌ك، كورد پتر پارچه‌بون ژ به‌رێ. هه‌رچه‌نده ئه‌ڤ جوره كاره نه یه‌كه‌مین جاره كۆمارا ئیسلامیا ئیرانێ دكه‌ت لێ دیسان مه بو خوه په‌ند ژێ نه‌گرتن.\nبو من جهێ سه‌رسورمانێ یه كو هه‌ر بله‌ز خه‌لكه‌كی بێ دوف چون ده‌ست كرن بتومه‌تباركرنا هنده‌ك لایه‌نا و ئه‌ڤه‌ژی بو ئه‌گه‌را هێرشێن توندێن ئه‌ندام، لایه‌نگر و دوستێن رێكخستنێن جودایێن كوردی لسه‌ر هه‌ڤدو. لگۆر شوپاندنا من ڤان رۆژا بو راگه‌هاندنا كوردی بره‌نگه‌كێ گشتی زۆر زۆرتر یه‌كدو شه‌رمزار، روشه‌ش، كرێت و پیس كرینه پتر ژ كومارا ئیسلامیا ئیرانێ. هه‌ر ئه‌ڤه‌ژی یه‌ك ژ ئارمانجێن سه‌ره‌كیێن ڤی كاری بویه. لڤێره لایه‌نێ هه‌مبه‌ر ته سه‌ركه‌فتنه‌ك مه‌زن بده‌ست ئانی كو ئه‌وژی به‌رێ مه ژخوه وه‌رگێرا هه‌ڤدو و ئه‌ڤ شیانا مه مایژی هه‌مبه‌ر هه‌ڤ خه‌رجكین.\nپر ئاسانه هه‌ر كه‌س ژمه بێژیت بوچی كورد بێ هه‌لویستن، بوچی كورد سه‌رهه‌لنادن هه‌مبه‌ر ڤان كارا؟ ئانكو بكورتی بێ كاردانه‌وه‌ین، یانژی كارڤه‌دانا مه نه دئاستێ داخوازێ دایه. لێ ئه‌م هه‌می ژخوه‌را زۆر دبینین كو هه‌ر كه‌س ژخوه بپرسه كانێ وی بخوه چكریه؟ ئایا هه‌لویست ئه‌وه ژ خه‌لكی هه‌لویستی بخوازی؟ ئایا هه‌لویست ئه‌وه خوه لژێر په‌ردا بێ هه‌لویستیا هنده‌كا ڤه‌شێرین؟ كه‌سێن هه‌لویستی ژ خه‌لكه‌كی دخوازن بلا به‌ری هه‌مو كه‌سه‌كی ئه‌و خوه‌دی هه‌لویست و كاردانه‌وه بن.\nباش تێ بیرا من ده‌ما پاهیزا ١٩٩٨ سه‌روكێ په‌كه‌كێ عه‌بدوللا ئوجه‌لان هاتی ئیتالیا بو داخوازكرنا په‌نابه‌ریێ، خه‌لكێ تورك بێ دو دلانه رژیان سه‌رجادا و ئالایێن ئیتالی سوتن، پێلاڤ و جلكێن ئیتالی دراندن، بایكوتا هه‌می به‌رهه‌مێن ئیتالی كرن. من لسه‌ر كرانێن تلڤزیونا دیت چه‌وا هنده‌ك خوه‌دی دوكانێن جلك و پێلاڤێن ئیتالی مالێ خوه بده‌ستێ خوه دراندن یانژی ئاگر به‌ردانێ، یه‌ك ژ وان توركا وه‌ك به‌رسڤ ژ ته‌لڤزیونه‌كێ گوت ( ده‌ما من وه‌لات نه‌ما پاره بوچی یه). پرس لڤێره چه‌ند ژمه وه‌ك هاولاتیێن ئاسایێ تشته‌ك ئیرانی كو لناڤ مالا خوه هه‌بیت گرنگ نینه خوارن بیت یان كه‌لوپه‌له‌ك دن یێ ناڤمالێ بیت ئاگر به‌ردایێ یانژی دراندی یه؟ هه‌رده‌ما كه‌سه‌ك ژمه كاره‌ك بڤی ره‌نگی ڤیدیوكری به‌لاڤ كر، وێ ده‌مێ وی ماف هه‌یه داخوازێ ژ كه‌سه‌ك دنژی بكه‌ت، به‌ره‌ڤاژی ڤێ چه‌ندێ ئه‌ز بخوه ڤان جوره گوتنا ببێ ره‌وشتی دبینم.\nگه‌له‌ك جاران ده‌ما مروڤ گوهداریا كوردا یانژی نڤیسینه‌ك پرانیا كوردا دخوینیت گومان ژ بو مروڤی دوروست دبه گه‌لو ئه‌ڤ كه‌سه بخوه كورده یانژی بیانی یه شیره‌تا ل كوردا دكه. هه‌ر كه‌س ژمه خوه وه‌ك شێوردمه‌ند دبینه بو كوردا، له‌وما پرانیا مه دبێژین دڤێت هوبیت، ڤی كاری بكه‌ن ….. هتد، لێ دهه‌مان ده‌مدا خوه به‌رپرسیار نابینه و ناخوازه وه‌ك كه‌س خوه‌دی هه‌لویسته‌ك ئاشكرا بیت ژ بو زیان ڤێ نه‌كه‌ڤیت. بێگومان ئه‌م هه‌می دكارین مه هه‌لویسته‌ك لگۆری پێچێبونا خوه هه‌بیت، بو نمونه وه‌ك كارڤه‌دانه‌ك هه‌مبه‌ر تاوانا كومارا ئیسلامیا ئیرانێ ئه‌م دكارین هه‌فتیه‌ك نه ساله‌ك بایكوتا كه‌ل و په‌لێن خوارنا ئیرانی بكه‌ین، یه‌ك مه‌حفیر (فه‌رش) كه‌ڤن ئه‌گه‌ر كه‌سه‌كی هه‌بیت بلا ئیرانی ژی نه‌بیت لێ چونكی مه‌حفیر سیمبوله‌ك ئیرانیه ئاگر تێ به‌رده‌ت، هنده‌ك كه‌ل و په‌لێن ئاڤاهی وه‌ك موزایك لسه‌ر جاده‌كێ بشكێنیت، ئه‌ڤه و چه‌ندین كارێن دن ئه‌م هه‌می دكارین بكه‌ین لێ پرس ئه‌وه چما ناكه‌ین.\nلایه‌نه‌ك دن هه‌یه پر گرنگه ئه‌م لسه‌ر راوه‌ستین ئه‌وژی پشتگیریا خوه‌دان هه‌لویستایه ده‌ما داگیركه‌رێن كورد و نوكه‌رێن وان هه‌ولدده‌ن كه‌سانه‌كی، گروپه‌كی یانژی هه‌رێمه‌كێ سزا بده‌ن ژبه‌ر هه‌لویسته‌ك كوردایه‌تی. وه‌ك ئه‌م هه‌می دوزانین ده‌وله‌تا تورك ب پێشه‌نگیا بابێ روحیێ ئیخوانێن جیهانێ ئه‌ردوگان پشتی راكرنا قه‌ده‌غه‌كرنا هاتنا فروكێن سڤیل بو هه‌رێما كوردستانێ بریار دا باله‌فرێن سڤیلێن هێلێن توركی به‌رده‌وام بن لسه‌ر بایكوت كرنا باله‌فرخانا باژێرێ سوله‌یمانیێ چونكی رێڤه‌به‌ریا سوله‌یمانیێ یانژی خه‌لكێ سوله‌یمانیێ خوه‌دی هه‌لویست بون هه‌مبه‌ر سیاسه‌تا توركا ل پارجێن جودایێن كوردستانێ.\nهه‌مبه‌ر ڤێ كارڤه‌دانا توركا لسه‌ر هه‌لویستێ خه‌لكێ سوله‌یمانیێ بێژه هه‌ما هه‌می كورد بێ ده‌نگ بون، گه‌له‌ك كه‌سان و لایه‌نان بێ شه‌رمانه خوه‌شحالیا خوه نیشاندا و دگوتن ئه‌ڤه دێ بیته ده‌رسه‌ك بو خه‌لكێ سوله‌یمانیێ داكو دپێشه‌رۆژێدا پێ خوه لدویف به‌ركا خوه درێژ كه‌ن. حوكمه‌تا هه‌ولێر ئه‌ڤ كاره وه‌ل سه‌رئه‌نجاما سیاسه‌تا حه‌كیمانه‌یا پارتی و به‌ره‌للایا یه‌نه‌كێ بناڤ دكر. موخابن من نه‌دیت كه‌سه‌ك ژ هه‌رێما زه‌ر وه‌ك پالپشتی بو هه‌رێما كه‌سك داخوازا بایكوتا هه‌می جوره هێلێن فروكێن توركی بكه‌ت، ئه‌گه‌ر كه‌سه‌ك بێ هه‌لویست بیت و بكێماسی پشتگیریا خه‌لكێ خوه‌دان هه‌لویست نه‌كه‌ت گه‌لو چه‌وانی ئه‌م دێ كارین به‌ره‌ف ئاسویه‌ك ئارام تر و گه‌شتر بچین؟ هه‌ر كه‌س ژمه دڤێت لومه لخوه بكه‌ت ژبو بلێته‌ك توركی ١٠ تا ٢٠ دولارا ئه‌رزانتره یانژی ٢ تا ٤ ده‌مژمێرا زوتر دگه‌هه ئه‌م ئاماده‌ینه ژبیر بكه‌ین كو خوه‌دانێن ڤێ هێلا فروكڤانیێ برا و هه‌ڤخوینێن مه سزا دده‌ن ژبه‌ر پالپشتیا وان بو مه به‌ری كوردێن پارچێن دن. له‌وما لدوماهیێ دبێژم هه‌لویست قوربانیه و وه‌ك هه‌رده‌م پرانیا هه‌را زۆر ژخه‌لكێ مه ئاماده نینه هه‌یا رۆژا ئه‌ڤرۆ خوه‌دی هه‌لویست بیت.\nهه‌لویست بێ قوربانی نابه ….. فروكخانا سلێمانیێ؟؟؟؟؟؟؟؟\nPrevious ٣١ ئاب بیره‌وه‌ریه‌ك تاله یان برینه‌ك ڤه‌كریه\nNext ھەست و جوشا گەلی و سوزێن بەربژێران


قائیمقامی سلێمانی: شارەوانیەک بۆ سنوری گوندی تووە سپی دروست دەکرێت – لڤین پرێس\nقائیمقامی سلێمانی رایگەیاند،  جێگری سەرۆکی حکومەت ھاتوەتە سەر ھێڵ و لە رێگەی دروستکردنی شارەوانییەک کێشەی زیادەڕۆیی لە گوندی تووەسپی چارەسەر دەکرێت.\nراگەیاندنی قائیمقامیەتی سلێمانی بڵاویکردەوە، به‌ئامانجی چاره‌سه‌ری كێشه‌ی دانیشتوانی گوندی تووەسپی، ئاوات محەمەد، قائیمقامی سلێمانی پێشوازی کرد له نوێنه‌ری دانیشتوانی گوندی تووه‌سپی و رایگه‌یاند “جێگری سه‌رۆكی حکومەت ھاتووەتە سەر ھێڵ و له هه‌وڵی چاره‌سه‌ركردنی كێشه‌كه‌دان بەشێوەی یاسایی”.\nدوای ئەوەی شەوی رابردوو بەھۆی دروستکردنی چەند خانویەکی زیارەڕۆیی گرژیی دروستبوو و بەهۆیەوە ژمارەیەک هاوڵاتی و کارمەندی هێزە ئەمنییەکان برینداربون، ئاوات محەمەد لەگەڵ ژمارەیەک لە نوێنەری خەڵکی گوندەکە کۆبویەوە ئاماژەی بەوەکرد، پێشتر ھەوڵی چارەسەرکردنی کێشەی زیادەڕۆیی ئەو گوندەیان داوە و لە رێگەی دروستکردنی شارەوانییەک و جیاکردنەوەی سنوری گوندەکە، بەڵام دانیشتوانی گوندەکە چاوەڕێی ئەو ھەوڵانەیان نەکردووە بۆ چارەسەرکردنی کێشەکانیان بەشێوەیەکی یاسایی.\nئەوەشی خستەڕو، له‌سه‌ر فه‌رمانی قوباد تاڵه‌بانی، ھەوڵی چارەسەرکردنی کێشەی گوندی تووەسپی دراوەو لیژنەیەک بۆ ئەو مەبەستە پێکھێنراوە و لە ئایندەیەکی نزیکداو لە رێگەی دروستکردنی شارەوانییەک تایبەت بەو سنورە کێشەی زیادەڕۆیی بەشێوەی یاسایی چارەسەر دەکرێت.\nقائیمقامی سلێمانی، داواشی لە دانیشتوانی گوندەکە کرد ھاوکاریانبن بۆ ئەوەی کێشەکانیان بەیەکجاری و لەڕێگەی دامەزراوەکانی حکومەتەوە چارەسەر بکرێت.


’’بمگوێزنەوە بۆ لای ئۆجالان’’\nسەباحەت تونجەل، هاوسەرۆکی گشتیی پێشووی پارتی هەرێمە دیموکراتییەکان- دەبەپە لە زینداندا بڕیاریدا لەدژی گۆشەگیرکردنی عەبدوڵا ئۆجالان، ڕێبەری پارتی کرێکارانی کوردستان دەست بە چالاکیی مانگرتن بکات، داواشیکردووە بگوێزرێتەوە بۆ زیندانی ئیمراڵی بۆ لای ئۆجالان.\nسەباحەت تونجەل، کە چوار ساڵە لە زیندانی پیتی ئێفی ژمارە یەکی کاندریای پارێزگای کۆجالی زیندانیکراوە، بڕیاریدا دەست بە چالاکیی مانگرتن لە خواردن بکات.\nپێشتر لە هەمان زیندان، چاغڵار دەمیرەڵ، پەرلەمانتاری پێشووی هەدەپەی ئامەد و ژنێکی دیکە دەستیان بە چالاکی مانگرتن کردبوو، دواتر هێزە ئەمنییەکان هەڵیانکوتایە سەر هۆڵی زیندانیانییەکە و دەستیان بەسەر کتێب و قەڵەمەکانیان و بابەتە نووسراوەکانیان و کەلوپەلە پەیوەندیدارەکان بە نووسینەوە گرتبوو.\nئەو هۆڵە جگە لە دەمیرەڵ، فیگەن یوکسەک داغ، هاوسەرۆکی پێشووی هەدەپە، گوڵتان کشاناک، هاوسەرۆکی پێشووی شارەوانیی گەورە شاری ئامەد، گوڵسەر یڵدرم، ئایسەڵ توغڵوک، سەباحەت تونجەل، هاوسەرۆکی پێشووی دەبەپە، نورحەیات ئاڵتون، هاوسەرۆکی شارەوانیی پێشووی دێرسیم و ئەدیبە شاهینی تیادا بوو.\nبەگوێرەی میدیاکانی نزیکە لە پەکەکە، لە ناو ئەو کەلوپەلانەدا کە دەستیان بەسەردا گیراوە، ڕاگەیاندراوێکی سەباحەت تونجەلی تێدا بووە، کە بۆ دەستپێکردنی چالاکیی مانگرتن نووسیویەتی و تێیدا داوای کردووە، بگوێزرێتەوە بۆ زیندانی ئیمراڵی، کە عەبدوڵا ئۆجالان لەو زیندانەدا زیندانی کراوە.


گۆركی، قوربانی شۆڕش‌و لینین‌و ستالین\nزۆربەی ئەو نەوەیەی لەكۆتایی حەفتاكان‌و سەرەتای هەشتاكانی سەدەی رابردودا، لەتەمەنی هەرزەركاریی‌و گەنجێتی‌و بەبیری چەپ سەرسام بوبن، بەناوی "ماكسیم گۆركی" ئاشنان‌و رۆمانی "دایك"یان خوێندوەتەوە، كە بەناوباگترین رۆمانی ئەوە، گۆركی 83 ساڵ لەمەوبەر لە18ی تەموزدا لەمۆسكۆ كۆچی دوایی كرد.\nئەلێکسی پیسکۆف (ماكسیم گۆركی)، كە یەكێكە لەو نوسەرانەی بەراورد بەنوسەرانی دیكەی جیهان بەشێك لەرۆمان‌و نوسینەكانی زوتر كراوە بەكوردی، ساڵی 1868 لەنێژنی نۆڤجراد، كە ئێستا ناونراوە "گۆركی" لەباكوری روسیا لەدایكبوە.\nلەتەمەنی 9 ساڵیدا هەتیوو بێ دایك‌و باوك ئەكەوێ‌و نەنكی بەخێوی دەكات، كە لەگێڕانەوەی حیكایەت‌و چیرۆكدا دەم‌و زمان پاراوو بەسەلیقە بوە‌و كاریگەری لەسەر ئەم نەوەیەی هەبوە.\n13 ساڵ بو كە نەنكی كۆچی دوایی كردو لەتاو توندوتیژی باپیری‌و دەستكورتی، سەری خۆی هەڵگرت، ئەو وتی "من بەروحێكی بێ ئۆقرەوە لەدایك بوم، قەدەرو چارەنوسی من وابو وێڵ‌و سەرگەردان بم، سەرم كرد بەهەمو شوێنێكدا، بەڵام لەهیچ شوێنێك ئاسودەییم دەستنەكەوت‌و نەحەسامەوە".\nگۆركی هەر لەهەڕەتی گەنجێتییەوە چەندین كاری وەك شاگردی، نانەوایی، باڵندەفرۆشی، وێنەكێشی سەرشەقام، مەلەوانی‌و چەندان ئیشی تر دەكات.\nتەمەنی 19 ساڵ بو كە لەنانەواخانەیەكدا كاری دەكرد، خاوەنەكەی كتێبخانەیەكی گەورەی هەبو، گۆركی سەری كردە خوێندنەوەیان‌و بەهۆی بەهێزیی یادەوەریەیوە زۆربەی كتێبەكانی لەبەركرد بو.\n20 ساڵ بو كە بەهۆی دەستكورتی‌و كێشەی تایبەتییەوە هەوڵی خۆكوژی داو سەركەوتو نەبو.\nهەر لەو تەمەندا بڕیاری دا لەباكوری روسیاوە بەپێ بچێ بۆ جۆرجیا، لەوێ بەشۆڕشگێڕە ناڕازییەكان لەدەسەڵاتی تزار ئاشنا دەبێ‌و لەژێر كاریگەری ئەوانیشدا دەكەوێتە چیرۆك نوسین.\nتەمەنی 24 ساڵ بو كە یەكەمین چیرۆكی خۆی بەنازناوی "گۆركی" واتە "تاڵ"، لەرۆژنامەیەكی قەفقازیا بڵاوكردەوە‌و پاشان وەك پەیامنێر‌و رۆژنامەنوس كاری بۆ كرد.\nهەمو چیرۆك‌و رۆمان‌و شانۆنامەكانی گۆركی دەربارەی خەڵكی زەحمەتكێش‌و چەوساوەو بەشمەینەت‌و دژ بەچەوسێنەران‌و باڵادەستانی كۆمەڵگەن.\nتەمەنی 33 ساڵ بو كە پاش چەند جار دەستگیر كردن لەلایەن هێزە ئەمنییەكانەوە، لەروسیا هەڵات‌و 17 ساڵی تەمەنی لەفەرەنسا، ئەمەریكا‌و ئیتاڵیا بەسەربرد.\nتەمەنی 40 ساڵ بو كە كە یەكێك لەدیارترین شاكارەكانی، رۆمانی "دایك"ی نوسی، ئەم رۆمانە لەسەر راسپاردەی لینین پاش شۆڕشی ئەكتۆبەر چەندین جار چاپ كرایەوە‌و بوە نمونەی ڤێبازی ئەدەبی ریالیزمی سۆسیالیتی‌و شۆڕشگێڕانە، كە باس لەبوێری گەنجێكی یاخی‌و شۆڕشگێڕ دەكات لەحۆپیشاندانێكدا دەكوژرێ‌و دایكی ئالاكەی هەڵدەگرێتەوەو بەرزی دەكاتەوە.\nئەگەرچی ئەو لەسەرەتاوە پشتیوانی لە"بەلشەفیك"ەكان كردو لینینیشی لەنزیكەوە ناسی، بەڵام دواتر رەخنەی توندی لەلینین‌و بەلشەفیكەكان گرت، تەنانەت بەپێی گێڕانەوەكان لەگەل ناوهێنانی لینیندا، گۆركی دەموچاوی گرژ بوە. ئەو رەخنەی لەوە گرت كە لەسەركوتكردنی ئازادیدا لەدەسەڵات تزاریشیان تێپەڕاندوەو تا دوا سنوری قەساوەت دڵڕەق‌و نامیهرەبانن، ئەو دەیوت "لینین‌و بەلشەفیكەكان لەپێناوی دەسەڵاتخوازی خۆیاندا رو لەهیچ تاوانێك وەرنەگێڕن".\nبۆیە پاش شۆڕشی ئەكتۆبەر جارێكیتر لە1921ەوە تا 1932 رویكردەوە مەنفا‌و لەئیتاڵیا ژیا.\nساڵی 1932 كە تەمەنی 60 ساڵ بو، بەپێشنیاری ستالین بەیەكجاری گەڕایەوە روسیا، خەڵاتی لینینی پێبەخشرا‌و خانوی یەكێك لەملیۆنەرەكانی مۆسكۆشی درایە كە ئێستا كراوە بەمۆزەخانەی گۆركی.\nبەڵام هەمو ئەمانە لەسایەی دەسەڵاتی ستالیندا دادی ئەوی نەدا، زۆری نەخایاند گۆركی لەخانویەكی نەزانراوی نزیكی مۆسكۆدا دەستبەسەر كراو چونە دەرەوەی روسیاشی لێقەدەغە كرا.\nلەژێر گوشاری دەسەلاتی پۆڵاینی ستالینیشدا ناوی "بانگخوازی سۆسیالیزم‌و نوسەری رەسمی رژێمی سۆسیالیستی سۆڤیەت"ی لێنرا.\nگۆركی بەئەندازەیەك بێدەنگ‌و كپ كرا، كە تەنانەت كاتێ سەرۆكی دەزگای ئەمنی چكا حەزی لەژنی كوڕەكەی گۆركی كردو كوڕەكەی بەشێوەیەكی گوماناوی لەناوبرد، ئەو دەنگی لێوەنەهات.\nمەكسیك گۆركی دوای مەرگی كوڕەكەی، زۆر نەژیا بەداخی ئەوەوە ساڵی 1936 لەتەمەنی 68 ساڵیدا لەمۆسكۆ كۆچی دوایی كرد‌و سەری نایەوە.


دوو هاووڵاتیی خەڵکی مەهاباد پاش کۆتایی لێپرسینەوەکەیان بۆ زیندانی ورمێ ڕاگوێزران\n17:36 - 30 رێبەندان 2720\nڕۆژی سێشەممە ٢٨ی ڕێبەندان، دوو هاووڵاتیی کورد بە ناوەکانی "ئیمان عەبدی" و "ئەفشین مام‌ئەحمەدی"، خەڵکی شاری مەهاباد، پاش کۆتایی لێپرسینەوەکەیان لە گرتنگەی ئیتلاعاتی سپا لە ورمێ، بۆ بەندی دابڕگەی زیندانی ئەو شارە ڕاگوێزران.\nئەو دوو هاووڵاتییە ڕۆژی شەممە ٢٠ی بەفرانبار، هاوکات لەگەڵ شەپۆلی دەسبەسەرکرانی هاووڵاتییان کورد لە کوردستان دەسبەسەر و بۆ لێپرسینەوە ڕەوانەی گرتنگەی ئەلمەهدیی ورمێ کرابوون.\nبڕیاری دەسبەسەرکردنی کاتیی ئەو دوو هاووڵاتییە لەلایەن لقی ٦ی لێپرسی دادگای ئینقلابی ورمێ دراوە و هەتا ئێستا لەگەڵ ئازادیی کاتیی ناوبراوان ڕەزایەتمەندی دەرنەبڕاوە.


EU-LADP پاڵپشتیی خۆی درێژکردەوە بۆ ناو پلاندانانی ستراتیژیی لە شەش پارێزگای تردا | UNDP in Iraq\nEU-LADP پاڵپشتیی خۆی درێژکردەوە بۆ ناو پلاندانانی ستراتیژیی لە شەش پارێزگای تردا\nجێگر وەزیری پالاندانانی حکومەتی عێراق، دکتۆر ماهر جۆهان و پارێزگاری میسان بەڕێز عەلی داوای و بەڕێوەبەری گشتیی پەرەپێدانی هەرێمایەتی دکتۆر موحمەد سەید وێنە: بەرنامەی نەتەوەیەکگرتوەکان بۆ پەرەپێدان لە عێراقدا/2016\nمیسان - 42 بەرپرسی پارێزگاکان و ئەنجومەنی قەزای بەغداد و نەجەف و کەربەلا و واسیت و بابل و زیقاڕ بەشداربوون لە وۆرکشۆپی پرۆسەی پلاندانانی پەرەپێدانی قەزایی لە بەرواری 26 بۆ 29 ی کانونی یەکەمی 2016 دا لە میساندا.\nئەو ڕاهێنانە 4 ڕۆژییە لەلایەن بەرنامەی پەرەپێدانی ناوچە ناوخۆییەکانی سەر بە یەکێتی ئەوروپا کۆمەککرا و لەلایەن UNDPیەوە جێبەجێکرا لەسەر داوای وەزارەتی پلاندانانی حکومەتی عێراقی.\nباڵیۆزی یەکێتی ئەوروپا بۆ عێراق بەڕێز پاتریك سیمۆنێت وتی :" یەکێتی ئەوروپا پابەندە بە بەهێزکردنی توانستی دەسەڵاتە مەرکەزی و ناوخۆییەکانی عێراقەوە لەم ڕاهێنانەدا کە نمونەیە لەسەر ئەوەی پابەندبوونی ئێمە سنورە جوگرافیەکان تێدەپەڕێنێت، ئەمەش لەلایەن بەرنامەی LADP ی سەر بە یەکێتی ئەوروپا کۆمەکی کراوە. من خۆشحاڵم وەزارەتی پلاندنان پێکەوە لەگەڵ پارێزگاکاندا کاردەکات لەسەر ئستی ناوخۆیی بۆ دڵنیابوون لە جۆرایەتی پلانی ستراتیژیی قەزاکان. ئاگادارم هەموو ئەم ستراتیژیەتە قەزاییانە دەبنە بەشێك لە پلانی نەتەوەیی پەرەپێدانی عێراق و سەربەرز دەبم ئەگەر ئەم کارە کاریگەرییەکی ئیجابی هەبێت لەسەر خەڵکی عێراق. "\nدکتۆر ماهر جۆهان جێگر وەزیری پلاندانان دەستخۆشی خۆی دەربڕی بۆ LADP بۆ بەدەنگەوەهاتنی داواکەی وەزارەت بە خێرایی. هەروەها وتی :" وۆرکشۆپەکە یارمەتیدەری حکومەتەکان دەبێت لە ئامادەکاری بۆ ستراتیژیەتەکانیان بۆ 5 ساڵی داهاتوو. ئەم ستراتیژیەتە قەزاییانە دەبنە بەشێك لە ستراتیژیەتی نیشتیمانی عێراقی بۆ ساڵانی 2017-2022". هەروەها وتی کە ئەم وۆرکشۆپە لە کاتی خۆیدا بوە و گرنگ بوە بۆ هەڵسەنگاندنی دوو ڕێسای حکومەتی فیدڕاڵی عێراق، ئەوانیش لامەرکەزیەت و پلاندانان لەسەر بنەمای کۆمەڵگاکان. جەختی لە گرتنی هاوبەشبوون لەگەڵ کەرتی تایبەتیش کردەوە. دکتۆر جۆهان هیوای خۆی بۆ هاریکاریکردن لەگەڵ EU-LADP دەربڕی کە بەردەوام دەبێت و پارێزگاکانی تریش دەگرێتەوە.\nپسپۆری ڕەگەزیی UNDP سوندوس عەباس وتی :"ئەم وۆرکشۆپە هەلێکە بۆ چەندجارە کردنی کاری باش و بەشداریپێکردنی میتۆدی هاوچەرخ لەڕێگەی دابینکردنی پاڵپشتیی تەکنیکی بۆ وەزارەتی پلاندانان و 6 پارێزگا (کە بەشێك نین لە بەرنامەکە). ئەم میتۆدە دەبێتە هۆی ئاسانکاری بۆ کاری بەڕێوەبەرایەتیەکانی پلاندانان لە پارێزگاکاندا هەروەها ڕێگەدانیان بەوەی ڕێگایەکی یەکتا بەکاربێنن".\nتیمی شارەزا نێودەوڵەتی و نەتەوەییەکان زانیاریەکانیان و ڕێگا زانستیەکانیان بەشداری پێکرد لە پلانداناندا لەڕێی دانیشتن بۆ کار و ئاخاوتنی بەسود. تیمی ڕاهێنەران بەشداری پێکردنی ئەزمونەکانی لەنێو پارێزگاکاندا ئاسانکرد و ڕێگایەکی فێربوون لەڕێی ئەنجامدانەوە دانا کە تیایدا ئەوپەڕی پابەندبوونی بەشداربوان بینرا. مادەکانی ڕاهێنانەکان و ڕێنماییەکان و وانە ڤیدۆییەکان لەلایەن تیمی شارەزایانی EU-LADP ەوە پەرەیان پێدەدرێت لەڕێی نامیلکەیەکەوە بۆ ئەوەی لە داهاتوودا بە ئاسانی بگەڕێنەوە سەری بۆ پڕۆسەکانی پلاندانانی کارگێڕی مەرکەز و ناوچە ناوخۆییەکان. ئەمەی کۆتایی دەبێتە دڵنیایبوون لە بەردەوامێتی پرۆسەکە و بنەمایەک بۆ کارە یاسایی و ڕێککاریەکان\nدکتۆر موحەمەد ئەلسەید سەرۆکی بەڕێوەبەرایەتی پەرەپێدانی ناوخۆیی سەر بە وەزارەتی پلاندانان وتی "لەڕیی ڕێکخستنی ئەم وۆرکشۆپەوە لە شارێکی بچوکی وەکو میساندا، EU-LADP/UNDP نمونەیەکی پراکتیکی زۆر چالاکیان پیشاندان بۆ پەرەپێدانی ناوخۆیی کە هاوتابوو لەگەڵ ڕێگا و ڕێبازی پەرەپێدانی ناوخۆییەکەماندا."\nخاتو ئەشواق تالیب سەرۆکی بەشی پلاندانانی ستراتیژی لە ئەنجومەنی قەزای زیقاڕ وتی :" زانیاری و کارامەییەکان کە لەڕێی ئەم وۆرکشۆپەکەوە بەدەستهاتن لەکاتی خۆیدا بوو بۆ پڕکردنەوەی بۆشاییەکانی کارەکانمان و وەڵامدانەوەی ئەو پرسیارانەی لێمان دەکران. ئێمە ئەم پاڵپشتیە بەرز دەنرخێنین و هیوادارین بەردەوام بێت."


گەش گەش بۆوە. کاغەزەکەی سەرلەبەر خوێندەوە و دەستی بۆ قەڵەمەکە برد. سەیرێکی کاغەزەکەی کردەوە، یەکەم جار بوو بڕیارێکی ئاوا ئەژنۆی نەلەرزێنێ. بیست ساڵ چاوترووکانێکە، لەبەر خۆیەوە وای گوت. گوتی: ئەوە نەمردین و ئەو رۆژەشمان دی. رۆژێک ئێمە لە پای سێدارە بووین، ئێستاش ئەوە چیی زماندرێژ و هەڵەوەڕە. تیەح چەندە جیاوازین. ئێمە لەگژ حوکمەتێک رۆچووبووین کە خوێنی ئەوانی مژیبوو. ئەوان هاتوونە سەر سفرەی حازر و قسەشیان زلە. ئیدی کاتی ئەوەیە زمانی ئەوانە ببڕین کە لە رەخنە بەو لاوە قسەیەکی خێر ناکەن. دەبێ تێبگەن، دەبێ ئاقڵ بن، ئەو حوکمەتە بەخوێنی هەزارانی وەک من هاتووەتە بەرهەم، ئێستا ئەوان دەیانەوێ بە نووکە قەڵەمێک هەڵیوەشێننەوە؟ چییان دەوێ؟ چییان کەمە؟ جاری جارانیان لەبیر نەماوە؟ لەسەر شیعرێک سەگ بە حەساریان پێ دەکردن؟ بۆ ئەەندە سپڵەن؟ چییان لە گیانی ئێمە دەوێ؟ بڵێ باڵەخانەی ئێمە بە ئێوە چی؟ یانی هەقی ئەوەمان نییە سێ چوار خانووی خۆشمان هەبێ؟ ئەودەمی ئێمەمانان لە ئەشکەوتدا بووین، ئێوە لەسەر نوێنی پەڕەقوو دەنوستن. گۆڕی گیانیان بێ، وا باشە، هەر کەس زمانی گەڕا زمانی ببڕم. من ئەو قسانەم بەگوێدا ناچێ. رەخنەگر قسەی چاکیش بکا هەر دەبێ تێی هەڵدەی. چیم بۆ نەکردوون؟ چیم لەدەست هاتووە و نەمکردووە؟ وەڵا تەواومان کرد، هەر ئەوەندە ماوە بێن و کورسییەکەمان لەبن قوونی دەرهێنن و خۆیان لەسەری دانیشن. چییە! رووناکبیرین! تڕحێو، رووناکبیری چی؟ ئەگەر ئێمە خەباتمان دەکرد، ئێوە لەکوێ بوون؟ ها؟ بە بەژن و باڵای داگیرکەرتان هەڵدەگوت... ئێمە دەچووینە پای سێدارە و ئەوان لە تەڕی دەیانخوارد و لە وشکی دەنوستن. ئێستاش دەیانەوێ بەرهەمی خەباتەکەمان بدەینە دەست ئەوان...\nبە دەم ورتەورتەوە جگەرەکەی دانا و دەستی دا قەڵەمەکەی و دەستێکی بە ئەژنۆی خۆیدا هێنا. وەک پێچکەی کورسییەکە قورس و قایم بوون. ئەو رۆژە وا نەبوو. بیست ساڵ لەمەوبەر بوو. بە خەونیش بیری لەمڕۆ نەکردبۆوە. بەیانی بوو، کە هێنایانن، سەربازەکان راوەستابوون و خەڵکێکیش وێنەیان لێ دەگرتن. لە دڵی خۆیدا گوتی: یانی ئەوە ئەو خەڵکەن ئێمە خۆیان بۆ بەکوشت دەدەین؟ بڕوا ناکەم ئەوانە خەڵکەکەی خۆمان بن. لە داخی خەڵکەکە بوو یان بە دیتنی پەتی سێدارەکە، ئەژنۆی لەرزین. پەتی سێدارەی یەکەم جار کە دیتبوو، دڵی پر ببوو و نەیوێرابوو لەبەر مامۆستاکەی بگری، رقێکیش هەموو گیانی تەنیبوو. ئارامی هاوڕێی وێنەکەی خستبووە نێوەندی کتێبەکەی و هێنابوویە پۆل. لە دڵی خۆیدا گوتبووی، ئافەریم بۆ ئارام، بە خوای ئازایە. دڵەخورپە دایگرتبوو و خواخوای بوو دەرسەکە تەواو بێ و زوو بچنە دەرێ و تێر سەیری دیمەنی سێدارەکە بکا. ئەو پیاوەی بە پاڵتۆیەکی درێژەوە هەڵواسرابوو و سەری بە لای شانی چەپیدا خوار ببۆوە. گوتی، ئەوە پێشەوایە. بەرەبەری بەیانی لە سێدارەیان داوە. گوتی دەزانم. چۆن منیش یەکی لێ هەڵگرمەوە حەز دەکەم هەمبێ. ئارام گوتی: خەمت نەبێ، خۆم بۆت هەڵدەگرمەوە. نەمزانی دەتهەوێ.\nئێوارەی ئەو رۆژە کە وێنەکەی لە ئارام وەرگرت، خۆی ئارامی لەبەر هەڵگیرابوو. بەیانی کە خەڵک هەستان، گەڕەک هەموو دروشمی جۆراوجۆر بوو. :"پێشەوا نامرێ". چوار ساڵ دواتر کە لە تاریکوڕوونی بەبانیدا هاتنە سەری و گرتیان، یەکەم شتێک لە لە لێپێچینەوەدا پێیان گوت، نووسینی دیوارەکان بوو. ئەو هێندەی دیوار نووسیبوو، هەر لەبیریشی نەمابوو یەکەم جار لە کوێوە دەستی پێ کردووە. کابرا مرچومۆنەکەی پشت مێزەکە پێی گوت: واز لەو کارە قۆڕانە بێنە. ئەو حکوومەتە قەڵایەکە بە مێروولە ناڕووخێ. ئەو لە بنەوە و لە دڵی خۆیدا گاڵتەی بە قسەکەی کابر هاتبوو و گوتبووی، رزیوە، ئاگات لێی نییە. دواتر کە پێیان\nراگەیاند سێدارەت بۆ بڕاوەتەوە، مچوڕکەیەک لە هەموو گیانی گەڕا. یانی، هەر بەراست دەمکوژن؟ مەرگ ئاوا زوو بەربینگی پێ گرتم؟ نا ئەوە مەرگ نییە، با دروشم نەدەم، بەڵام دەبێ خۆڕاگر بم وەک ... . دەستی برد و دەفتەرەکەی دەرهێنا و بیری لەوە کردەوە لە نامەیەکدا ماڵاوایی لە گراوییەکەی بکا، دەستی قەڵەمی نەدەگرت. لە سەرووی لاپەڕەیەکەوە ئەوەندەی نووسی: ئێمە ئەو رێگەیەمان بە دڵی خۆمان هەڵبژاردووە، ژیانی بەبێ ئازادی هەر مەرگە، مەرگ لە پێناوی ئازادیدا ژیانێکی تاهەتاییە."\nتازە لە نووسینەکە ببۆوە، کە بانگیان کرد و بردیان. هەر لەوێوە هیچی لەبیر نەمابوو. ئەو دروشمانە و هەرچی پێشتر بیری لێ کردبوونەوە، چیی زۆری لەخۆی کرد یەک شتیشی وەبیر نەهاتەوە. بەدەم رێگەوە بیری لە دوا ساتەکان دەکردەوە. بیری لەوە دەکردەوە، یانی ئەوە منم دەمرم؟ یانی هەر بەراست من دەبێ بمرم؟ نا!\nلە بەردەم پەتەکەدا، کاتێ خەڵکەکە وێنە و فیلمیان لێ هەڵدەگرتەوە، دوو سەرباز چووبوونە بن پیلی بۆ ئەوەی نەکەوێ. بردیانە سەر کورسییەکە و پەتەکەیان بە ملیدا کرد. حوکمەکەیان نەخوێندەوە. رێک لەو دەمەدا یەکێک بە زمانێکی دادوەرانە گوتی: بیهێننە خوارێ جارێ زووە بۆ کوشتنی. ئەوە یەکەم سێدارەی بوو. سێ جاری دیکەش ئاوا بردیانە بەر پەتی سێدارە و تەنانەت لە چوارەمین جارەکەیدا کورسییەکەشیان ترازاند، بەڵام نەیانهێشت بمرێ و زیندوویان کردەوە.\nتەقەی دەرگاکە رایچڵەکاند، بۆ دەموساتێک وەیزانی دەرگای زیندانە. چاوێکی بەسەر مێزەکەی بەردەمیدا گێڕا، زەردەخەنەیەکی هاتێ. حوکمەکەی ئیمزا کردبوو، دەستی برد و جگەرەیەکی داگیرساند و لە پەنجەرەکەوە سەیری دارەکانی نێو حەوشەکەی کرد.


له كۆى 97 ئه‌ندامی ئاماده‌بوو
مه‌سرور مه‌سعود بارزانی به 87 ده‌نگ بۆ سه‌رۆكی ده‌سه‌ڵاتی جێبه‌جێكردنی هه‌رێمی كوردستان ده‌ستنیشان كرا | پەرلەمانی کوردستان\nله كۆى 97 ئه‌ندامی ئاماده‌بوو\nمه‌سرور مه‌سعود بارزانی به 87 ده‌نگ بۆ سه‌رۆكی ده‌سه‌ڵاتی جێبه‌جێكردنی هه‌رێمی كوردستان ده‌ستنیشان كرا\nسه‌عات 11ى پێشنیوه‌ڕۆی ئه‌مڕۆ 2019/6/11، به‌سه‌رۆكایه‌تیی د.ڤالا فه‌رید ئیبراهیم، سه‌رۆكی په‌رله‌مانی كوردستان و هێمن هه‌ورامی، جێگرى سه‌رۆكی په‌رله‌مان و منى نبى قه‌هوه‌چی، سكرتێری په‌رله‌مان، دانیشتنی ژماره (8)ى ئاسایی خولی به‌هاره له ساڵی یه‌كه‌می خولی پێنجه‌می هه‌ڵبژاردن به‌ڕێوه‌چوو.\nبه‌رنامه‌ی كاری دانیشتنه‌كه بریتی بوو له ده‌ستنیشانكردنی سه‌رۆكی ده‌سه‌ڵاتی جێبه‌جێكردنی هه‌رێمی كوردستان، به‌پێی بڕگه (3) له ماده‌ی (56)ی یاسای هه‌ڵبژاردنی په‌رله‌مانی كوردستان ژماره (1)ی ساڵی 1992ی هه‌مواركراو.\nدوای خوێندنه‌وه‌ى به‌رنامه‌ی كارى دانیشتنه‌كه و كۆنووسی دانیشتنی پێشوو و ناوى ئه‌ندامانى ئاماده‌نه‌بوو و مۆڵه‌تپێدراو له‌لایه‌ن منى نبى قه‌هوه‌چی، سكرتێرى په‌رله‌مان، سه‌رۆكی په‌رله‌مانی كوردستان، داواى له لیستی براوه‌ى هه‌ڵبژاردنی خولی پێنجه‌می په‌رله‌مانی كوردستان، فراكسیۆنی پارتی دیموكراتی كوردستان كرد كاندیدیان بۆ پۆستی سه‌رۆكی ئه‌نجوومه‌نی وه‌زیرانى هه‌رێمی كوردستان بخه‌نه روو.\nدواتر له‌لایه‌ن ئومێد عه‌بدولڕه‌حمان حه‌سه‌ن خۆشناو، سه‌رۆكی فراكسیۆنی پارتی دیموكراتی كوردستان، به‌ڕێز مه‌سرور مه‌سعود مسته‌فا بارزانی وه‌ك كاندیدی لیستی براوه‌ى هه‌ڵبژاردنی خولی پێنجه‌می په‌رله‌مانی كوردستان پێشكه‌ش به سه‌رۆكایه‌تیی په‌رله‌مان كراو له‌لایه‌ن سه‌رۆكی په‌رله‌مانی كوردستانه‌وه خرایه ده‌نگدانه‌وه‌و له‌كۆى 97 ئه‌ندامی ئاماده‌بوو به 87 ده‌نگ بۆ پۆستی سه‌رۆكی ئه‌نجوومه‌نی وه‌زیرانی هه‌رێمی كوردستان ناوزه‌دكرا.\nبه‌و بۆنه‌یه‌شه‌وه سه‌رۆكی په‌رله‌مانی كوردستان به‌ناوی ده‌سته‌ی سه‌رۆكایه‌تی و ئه‌ندامانى په‌رله‌مانی كوردستانه‌وه پیرۆزبایی له به‌ڕێز مه‌سرور مه‌سعود مسته‌فا بارزانی كرد به‌بۆنه‌ی ناوزه‌دكردنی بۆ ئه‌و پۆسته و رایگه‌یاند: "هه‌ر ئه‌مڕۆ په‌رله‌مانی كوردستان ئه‌و بڕیاره ئاراسته‌ی جه‌نابی سه‌رۆكی هه‌رێمی كوردستان ده‌كات بۆئه‌وه‌ى به‌زووترین كات له‌لایه‌ن جه‌نابی سه‌رۆكی هه‌رێمی كوردستانه‌وه به‌ڕێزیان راسپێردرێت بۆ پێكهێنانی كابینه‌ی نۆیه‌می حكومه‌تی هه‌رێمی كوردستان به‌مه‌به‌ستی خزمه‌تكردنی گه‌لی كوردستان به هه‌موو پێكهاته جیاوازه‌كانییه‌وه". به‌مجۆره كۆتایی به‌دانیشتنه‌كه هێنا.\nسێشەممە, 11 حوزەیران 2019 12:22\nله كۆى 97 ئه‌ندامی ئاماده‌بوو
مه‌سرور مه‌سعود بارزانی به 87 ده‌نگ بۆ سه‌رۆكی ده‌سه‌ڵاتی جێبه‌جێكردنی هه‌رێمی كوردستان ده‌ستنیشان كرا


لە هەرێمی کوردستان بێکاریی بۆ ٤٤٪ بەرزبووەتەوە – کوردی – RojNews.News\n22/06/2020 - 11:22:39 am\nشەممە, 20 يون 2020 – 07:23 ڕۆژنیوز – هەولێر\nڕێکخراوی ئاشتیی و ئازادیی، کە ڕێکخراوێکی کۆمەڵگەی مەدەنییە، ڕۆژی ١٤ی ئازاری ئەمساڵ تاکو ڕۆژی ١ی ئەم مانگە-حوزەیران، لەڕێگای ٢٠ تیمەوە لە سەرتاسەری هەرێمی کوردستان ڕووپێوییەکی ئەنجامدا.\nڕووپێوییەکە سەبارەت بە دۆخی کرێکاران و ڕێژەی بێکاریی لە هەرێمی کوردستان لەکاتی هاتنی ڤایرۆسی کۆرۆناوە، کراوە و ڕۆژنیوز ئەنجامی ئەو ڕووپێوییەی لە زاری عەبدولسەمیح محەمەد، بەڕێوەبەری پڕۆژەی كرێكاران لە ڕێكخراوی ئاشتیی و ئازادیی، وەرگرتووە.\nبەپێی ئەنجامەکە، بەر لە هاتنی کۆرۆنا و ڕاگەیاندنی قەدەغەی هاتووچۆ، ڕێژەی بێکاریی لە هەرێمی کوردستان ٢٠٪ بووە، بەڵام لەدوای ئەو کاتەوە، ڕێژەکە بۆ ٤٤٪ بەرزبووەتەوە، هەروەها ٧٣٪ی هاوڵاتیان، کێشەی ئابوورییان بۆ دروستبووە.\nعەبدولسەمیح محەمەد، نمونەی کەرتی گواستنەوەی لەڕێگای تاکسی و پاس و مینی پاس-وە باسکرد، کە تەنیا لە شاری هەولێر ٤٥ هەزار کەس بێکاربوون.\nهەروەها، لە ماوەی قەدەغەی هاتووچۆدا، ژمارەیەکی زۆری کارگەکان کارەکانیان ڕاگرت، بەو هۆیەشەوە نزیکەی ٢٠٠ هەزار کرێکار، بێکار بوون، تەنیا لە كارگەكانی چیمەنتۆ، نزیكەی چوار هەزار كرێكار بێكاربوون، كە كۆی گشتی كرێكارەكانیان پێنج هەزار كەس دەبن.\nوەک ئەو ئەندامەی ڕیکخراوی ئاشتیی و ئازادیی باسی دەکات، ئەمانە هەمووی ئاماژەن، كە دەتوانین بڵێین هەرێمی کوردستان لەناو قەیرانی بێكارییدایە، لەسەردەمی قەدەغەی هاتوچۆ و هاتنی ڤایرۆسی کۆرۆنادا.\nبەپێی یاسای ژمارە ٧١ی ١٩٨٧ی كار، مافی كرێكاران دیاریكراوە، كە لە هەر دۆخێكی لەناكاو، دەبێت خاوەنكار مووچەی تەواوەتیان پێبدات بەبێ هیچ بڕینێك، بەڕێوەبەری پڕۆژەی كرێكاران لە رێكخراوی ئاشتی ئازادیی سەبارەت بەم مافە یاساییە، ئاشکرایکرد، بەپێی بەدواداچوونەكانی ئەوان بەشێكی زۆر لە خاوەنكارەكان و كۆمپانیاكان لەم دۆخەی ئێستادا ئەو مافەیان نەداوە بەكرێكاران، بەوەشەوە نەوەستاون ژمارەیەك كرێكاریان لەكار دوورخستووەتەوە، كە ئەمەش پێشێلكارییەكەی گەورەیە بۆ سەر ژیانی كرێكاران.\nئەنجامی ئەو ڕووپێویی و ڕاپرسییانەی لەسەر دۆخی ئابووریی هاوڵاتیانی هەرێمی کوردستان لەم ماوەیەدا ئەنجامدراون، تاڕادەیەکی زۆر لەیەکەوە نزیکن، ڕۆژی ٢٣ی مانگی سێ’ی ٢٠٢٠یش کە سەرەتاکانی قەدەغەی هاتووچۆ و کەرەنتینە بوو لە هەرێمی کوردستان، دەستەی ئاماری هەرێمی کوردستان ڕاپۆرتێکی لەبارەی بەرزبوونەوەی ڕێژەی بێکارییەوە بڵاوکردەوە، کە بەپێی ڕاپۆرتەکە بەهۆی قەدەغەی هاتووچۆوە ٤١.٨٪ی هاوڵاتیان ڕووبەڕووی بێکاریی بوونەتەوە و ٧٣.٤٪ ی هاوڵاتیان کێشەی ئابوورییان بۆ دروست بووە.\nئەمە سەرباری ئەوەی زۆرینەی شوێنکارەکان لە هەرێمی کوردستان بەهۆی کەرەنتینە و ڕێکارەکانی بەرەنگاربوونەوەی کۆرۆناوە لە هەرێمی کوردستان داخراون، کە بەپێی ئاماری سەندیکای کرێکارانی هەرێمی کوردستان، خۆی دەبینێتەوە لە ٢٥ هەزار کارگەی گەورە و بچووک.\nهەر بەپێی ئاماری سەندیکای کرێکارانی هەرێمی کوردستان کە دەست ڕۆژنیوز کەوتووە، زیاتر لە ٢٠٠ هەزار کرێکار و کارمەند لە کەرتی تایبەتدا بەهۆی ڕێکارەکانی بەرەنگاربوونەوەی کۆرۆناوە بێکاربوون، زیاتر لە ٣٠ هەزار کرێکاری دیکەش کە ڕاستەوخۆ لە بازاڕدا کاردەکەن وەک دەستگێڕ، شاگرد، گارسۆنەکان، کرێکارانی بیناسازی کاریان لەدەستداوە و نێردراونەتە ماڵەوە.


شارباژێڕ.. ئاگر لە چیای برزووت لە گوندی قامیش كەوتەوە – تۆڕی میدیایی خەڵک\n2019/06/12 - 2:57 PM\nئەمڕۆ ئاگرێكی فراوان لەسنووری چیاى برزووت لە گوندی قامیش لە سنووری ناوچەی شارباژێڕ كەوتەوە و بووە هۆی سوتانی حەوت دۆنم زەوی لەپوش و پاوان و داری سرووشتی.\nهێمن كەمەر خان ئەفەندی بەڕێوەبەری ڕاگەیاندنی پۆلیسی دارستان و ژینگەی پارێزگەی سلێمانی بە(خەڵك)ی ڕاگەیاند، ئەمڕۆ ئاگرێكی فراوان لەسنووری گوندی قامیش كەوتەوە، كە دەستبەجێ مەفرەزەكانی پۆلیسی دارستان و ژینگەی سنووری ماوەت گەیشتنە شوێنی ئاگرەكە.\nئاماژەی بەئەوەشدا، مەفرەزەكانیان بەهاوكاری گوندنشینانی گوندی قامیش و هاوڵاتیانی سنوورەكە، توانییان لەماوەی كاتژمێرێكدا ئاگرەكە كۆنتڕۆڵبكەن.\nباسی لەئەوەشكرد، هۆكاری ئاگركەوتنەوەكە نەزاندراوە و لێكۆڵینەوە لەسەری بەردەوامە.\nئەوەشی خستەڕوو، زیاتر لە حەوت دۆنم زەوی پوش و پاوان و داری سرووشتی سوتاون.\nمەسرور بارزانی سوپاسی سەرجەم فڕاكسیۆنەكانی پەڕلەمانی كوردستان دەكات


دوایی ئه‌و ئه‌نجامه‌ی له هه‌فته‌ی یانزه‌یه‌می خولی نایابی لاوانی یانه‌كانی كوردستان له‌به‌رامبه‌ر لاوانی یانه‌ی هه‌ندرێن به‌ده‌ستیان هێنا ، تیپی لاوانی یانه‌ی پێشمه‌رگه كۆی خاڵه‌كانیان بۆ 18 خاڵ به‌رز كرده‌وه و له پله‌ی سێهه‌می ڕیزبه‌ندی یانه‌كان مایه‌وه .\nیانه‌ی پێشمه‌رگه له خوله‌كه به ئاستێكی به‌رز بینران و ڕاهێنه‌ری تیپه‌كه‌ش ده‌ڵێت له سه‌ره‌تایی خوله‌كه به‌هۆی چه‌ند هه‌ڵه‌یه‌ك نه‌مان توانی پێشه‌نگی ڕیزبه‌ندی بگرین .\nیه‌ریڤان سه‌لاَح عه‌لی كه له‌م وه‌رزه وه‌ك ڕاهێنه‌ری تیپه‌كه دیاری كرا تایبه‌ت به پێشمه‌رگه سپۆرت ووتی ، تیپه‌كه‌مان به ئاستێكی به‌رز له یارییه‌كان بینراوه و چه‌ند هه‌ڵه‌یه‌كی ته‌كنیكیش پێشه‌نگی ڕیزبه‌ندی له ده‌ست داین .\nووتیشی له‌گه‌ڵ ئه‌و ئه‌نجامانه توانیمان قه‌ره‌بووی شكسته‌كان بكه‌ینه‌وه له ئێستاشدا به ئاستێكی به‌رز له خوله‌كه بینراوین و ده‌مانه‌وێت له‌و پله‌یه‌ش جێگیر بین .\nجێگه‌ی باسه تیپی لاوانی یانه‌ی پێشمه‌رگه له كۆی 11 یاری به پێنج بردنه‌وه و سێ یه‌كسان بوون و سێ شكست پله‌ی سێهه‌می ڕیزبه‌ندی یانه‌كانی به 18 خاڵ گرتووه .


QALLAT - غاده عه‌بدولره‌زاق: حه‌زم به هاوڕه‌گه‌زبازی نییه\nغاده عه‌بدولره‌زاق: حه‌زم به هاوڕه‌گه‌زبازی نییه\t31/05/2017\nدوای ئه‌و قسانه‌ی ساڵانێكی زۆره له‌لایه‌ن هه‌واداریانییه‌وه ڕووبه‌ڕووی ده‌كرێته‌وه و به‌وه تۆمه‌تباری ده‌كه‌ن كه حه‌زی له جه‌سته‌ی ئافره‌ته و وه‌ك لیسبیانێك (هاوڕه‌گه‌زبازی ئافره‌تان)، له ژیانی خۆی و له دراماكانیش هه‌ڵسووكه‌وت ده‌كات، خانمه هونه‌رمه‌ندی میسری غاده عه‌بدولره‌زاق ده‌ڵێت كه حه‌زم به هاوڕه‌گه‌زبازی نییه.\nئه‌و ده‌نگۆیانه دوا به‌دوای بڵاوكردنه‌وه‌ی ئه‌و وێنانه هات كه له‌لایه‌ن غاده‌وه له تۆڕی كۆمه‌ڵایه‌تی تایبه‌ت به‌خۆی زۆرتریین وێنه‌ی له‌گه‌ڵ ئافره‌تاندایه و به‌رده‌وام هاوڕێكانی ئافره‌تن، له وێنه‌كاندا به‌رده‌وام ئافره‌ته‌كانی هاوڕێی له باوه‌شیدا داده‌نیشن و ئه‌ویش ماچیان ده‌كات.\nئه‌مه جگه له‌وه‌ی له فیلمی "حین مه‌یسره” له‌گه‌ڵ سومه‌یه خه‌شابی هونه‌رمه‌ندی هاوڕێ ڕۆڵی هاوڕه‌گه‌زباز ده‌بینن و بۆ یه‌كه‌م جار له مێژووی فیلمی سینه‌مای میسڕیدا له‌ناو فیلمه‌كه هاوڕه‌گه‌زبازی ده‌كه‌ن، ئه‌و فیلمه له ده‌رهێنانی ده‌رهێنه‌ری میسڕی خالد یوسفه، كه خۆی ڕوونی كردبووه كه ته‌نیا بۆ ناوبانگ ئه‌و فلیمه‌یان به‌رهه‌م هێناوه.\nخه‌ڵكی پێیان وایه ئه‌م هونه‌رمه‌نده دژی دابونه‌ریتی میسڕییه‌كانه، بۆیه زوو سكاڵایان له دادگای میسڕی به‌و تۆمه‌ته‌ی ده‌یه‌وێ خۆڕه‌وشتی كچانی ئه‌و وڵاته بشێوێنی تۆمار كردووه، به‌ڵام ئه‌و وه‌ڵامی سكاڵاكه‌رانی داوه‌ته‌وه به‌وه‌ی "هاوڕه‌گه‌ز باز نیم و ئه‌وانه‌ی ده‌یكه‌ین ته‌نیا بۆ نمایش و كاتی فیلمه".\nغاده عه‌بدولره‌زاق هونه‌رمه‌ندی ناسراوی میسڕ و سینه‌مای عه‌ره‌بییه له ساڵی 1965 له شاری شه‌رقییه له‌دایك بووه و یه‌كه‌م كاری هونه‌ری به‌ناوی "دزینی جه‌سته‌م" بۆ ساڵی 1997 ده‌گه‌ڕێته‌وه كه بووه هۆی ناوداربوونی.


ئاستی متمانەی خەڵکی تورکیا لەنێوان ڕووسیا و ئەمەریکادا ناجێگیرە\nڕووداوەکانی ڕابردوو لەناوچەکانی ڕۆژهەڵاتی ناوەڕاستدا ناجێگریان لەسیاسەتی دەرەوەی تورکیادا دروستکردوە، دەمێک لەگەڵ ڕووسیادا ڕێدەکات و، دوای ماوەیەک بەلای ئەمەریکادایە، ئەوەش دابەزیوەتە نێو ڕای گشتیەوە.\nشەڕی ناوخۆی سووریا و لیبیا کاریگەری لەسەر ئەو هەڵکشان و داکشانە لەسیاسەتی دەرەوەی تورکیادا هەبوە، وە خەڵکی تورکیا ئێستا زیاتر بەلای ئەمەریکا و ڕۆژئاوادان نەک ڕووسیا.\nبەگوێرەی ڕاپۆرتێکی (ئەلمۆنیتەر) ڕاپرسیەکی گشتی لەناو تورکیادا دەریدەخات متمانەی خەڵکی تورکیا بەلای ئەمەریکادا گەرمە، وە ئاستی متمانەیان بە ڕووسیا دابەزیوە.\nبەرزبونەوەی ململانێیەکانی نێوان ئەنقەرە و مۆسکۆ لەسەر پرسەکانی سووریا و لیبیا وایکردوە خۆشەویستی ئەمەریکا گەرمترببێ، ئەوە وێڕای ئەوەی ئەمەریکا پاڵپشتی لە هێزەکانی سووریای دیموکرات دەکات لەناو سووریادا.\nلە زانکۆیەکی ئەستانبول ڕاپرسیەک ئەنجامدراوە بەگوێرەی ئەنجامەکانی ڕاپرسیەکە خۆشەویستی و متمانەی خەڵکی تورکیا بۆ ڕووسیا بەڕێژەی (١٤%) کەمبۆتەوە بەبەراوورد بەساڵێک لەمەوبەر، وە ئەوانەی ڕووسیا بەهەڕەشە لەسەر ئاسایش و بەرژەوەندییەکانی تورکیا دەزانن بەرزبۆتەوە لەکاتێکدا لەساڵی (٢٠١٩)ەدا نزیکەی (٤٤%) بوە بەڵام لەئێستادا بەرزبۆتەوە بۆ (٥٥%).\nوە پێشتر نزیکەی (٨١%) ی خەڵکی تورکیا لەو باوەڕەدابوون کە ئەمەریکا هەڕەشەیە لەسەر تورکیا بەڵام ئێستا ئەو ڕێژەیە دابەزیوە بۆ (٧٠%)، دیارە لەهەر هۆکارە سەرەکیەکانی بێ متمانەیی خەڵکی تورکیا بەئەمەریکا نزیکیەتی لەکوردەکانی سووریا و، پەیڕەوکردنی سیاسەتی لایەنگیری کوردەکانە لەڕۆژهەڵاتی ناوەڕاستدا.\nهەڵوێستەکانی سەرکردایەتی و حکومەتی تورکیا کاریگەری هەبوە لەسەر شەقام، تورکیا (پەیەدە) بەمەترسی لەسەر ئاسایشی تورکیا دەبینێت و بەتیرۆریست ناویان دەبات ئەوەش کاریگەری هەبوە لەسەر خەڵکەکەی.\nئەگەرچی خەڵکی تورکیا بەلای ئەمەریکادا سوڕاون بەڵام لەسەر ئاستی دەسەڵاتدا بێ متمانەیی قوڵ هەیە، بەگوێرەی (ئایدن مستەفا) ڕێکخەری ڕاپرسیەکە و پرۆفیسۆری پەیوەندییە نێودەوڵەتیەکان گوتی، ئەو پەیوەندییە دیارەی نێوان هەردوو سەرۆکی ئەمەریکا و تورکیا تاڕادەییەک میکیاج کراوە، لەناوەوەدا بێ متمانەیی زۆر هەیە.\nکێشەی گەورە لەنێوان تورکیا و ئەمەریکادا هەیە بەتایبەتی لەسەر بەرژوەندییەکانیان لەناوچەکەدا، بەڵام (دۆناڵد ترەمپ) سەرۆکی ویلایەتە یەکگرتوەکانی ئەمەریکا وانیشاندەدات کە پەیوەندییان باشە و هیچ گرفتێک بوونی نیە.\nلەبارەی گونجاوی پەیوەندییەکان لەنێوان تورکیا و ڕووسیادا یان تورکیا و ئەمەریکادا، (ئایدن) لەو باوەڕەدایە پەیوەندی نێوان تورکیا لەگەڵ ڕووسیادا گونجاوتردێتەوە بۆ پەیوەندی و هەماهەنگی کردن، وێڕای بەرزی و نزمیەکان، بەڵام پەیوەندییەکان لەسەر بنچینەی هەماهەنگی و دژایەتیکردن درێژەیان دەبێ.\nوە گوتیشی، پاڵپشتیکردنی لایەنە نەیارەکانی شەڕی سووریا و لیبیا کاریگەری لەسەر ڕاکێشانی ئەنجامەکانی ڕای گشتی ڕاپرسیەکە هەبوە.\nلەماوەی سێ مانگی ڕابردوودا (رەجەب تەیب ئەردۆغان) پەیامێکی ئەرێنی بەلای ئەمەریکادا ڕاگەیاند و گوتی تورکیا و ئەمەریکا بەرەو قۆناغێکی نوێی پەیوەندییەکان هەنگاودەنێن، ئەو لێدوانە لەدوای پەیوەندی تەلەفۆنیەکەی لەگەڵ (دۆناڵد ترەمپ) هات، وە کاریگەری گەورەی بادانەوەی ڕای گشتی هەبوە لە مۆسکۆوەوە بەرەو واشنتن.\nتورکیا هەژمونی خۆی گەنایدۆتە لیبیاش، ئەوەش کاریگەری ساردی پەیوەندییەکانی لەگەڵ ڕووسیا لێکەوتۆتەوە، لەو بارەیەوە (حسین باگجی) پرۆفیسۆری پەیوەندییە نێودەوڵەتیەکان لەزانکۆی تەکنیکی ڕۆژهەڵاتی ناوەڕاست بۆ (ئەلمۆنیتەر) دەڵێ، ململانێی بەرژەوەندییەکانی تورکیا لە لیبیا ڕۆڵێکی کارا دەبینێت لە دابەزینی متمانەی تورکەکان بەڕووسیا . باگجی لەو باوەڕەدایە ڕەتکردنەوەی مۆسکۆ بۆ کشانەوەی گروپی واگنەری ڕووسیایی کە پاڵپشتی لەبەرەی سوپای نیشتمانی دەکەن کاریگەری لەسەر ساردی و کەمبونەوەی متمانەی تورکەکان بەڕووسەکان دروستکردوە.\nبەگوتەی (باگجی) تورکیا بەرژوەندییەکانی زیاتر لەگەڵ ئەمەریکادا دەبینێتەوە، وێڕای ئەو بەرزی و نزمی و ململانێیانەی ڕابردووش بەڵام پەیوەندیی ستراتیژی لەنێوان ئەمەریکا و تورکیادا هەیە و، هەردووکیان هاوبەشی ناتۆن، ئەو جۆرە سیاسەتەی دەرەوەی تورکیا بۆ پاراستنی پەیوەندییەکانی لەگەڵ ئەمەریکادا درێژەی دەبێت.\nبەڵام بەگوێرەی (ئوزگور ئوزمادەر) پرۆفیسۆری یاریدەدەری پەیوەندییە نێودەوڵەتیەکان لەزانکۆی باڵکانت لەو باوەڕەدایە ڕای گشتی تورکیا قەت بەتەواوەتی لەگەڵ ڕۆژئاوا یان ڕۆژهەڵاتدا نەبوە بەڵکو لەناوەڕاستی ڕێگادا ماوەتەوە و، وە لەگەڵ سیاسەتی دەرەوەشدا ئاستێکی مامناوەندی هەڵبژاردوە .\nهەروەها گوتیشی، لەگەڵ کەمبونەوەی گرژیەکانی تورکیا و ئەمەریکا، ڕای گشتیش ئاستی متمانەی بە ئەمەریکا چۆتەوە سەرێ، بەهەمان شێوە بۆ ڕووسیاش.\nوە لەسەر مەسەلەی ناسنامەی ئیسلامیش کە تورکیا هەیەتی، خەڵکی تورکیا لەڕاپرسیەکەدا پاڵپشتیان بۆ ئەو ناسنامەیەکی کە تورکیا وڵاتێکی ئیسلامیە کەمکردۆتەوە، ئەوانەی کە بەشێوەیەکی سەرەکی تورکیا بەوڵاتێکی ئیسلامی دەزانن یان دەناسن بەڕێژەی (٣٤%) دابەزیوە و، لەساڵی (٢٠١٩)ەدا ڕێژەکە (٥٦%) بوە لەکاتێکدا ئێستا تەنها (٢٢%) یە.


ئێران وڵاتێکه پێشینه‌ی مێژووی کۆنی هه‌یه له ڕۆژهه‌ڵاتی ناوه‌ڕاستدا. ئێران وه‌ک پردی په‌یوه‌ندی ئاسیا، ئه‌رووپا و ئه‌فریقا پێگه‌ی جیۆستراتیجیکی تایبه‌تی هه‌یه. شارستانیه‌تی ئێران ده‌گه‌ڕێته‌وه بۆ 3000 ساڵ له‌مه‌وبه‌ر. وڵاتی ئێران به پانتایی کیلۆمه‌تری دووجا، حه‌فه‌ده‌مین وڵاتی گه‌وره‌ی جیهان و چواره‌مین وڵاتی ئاسیایه. پێته‌ختی ئێران، تارانه، یه‌کێک له‌و شارانه که زۆرترین جه‌ماوه‌ری هه‌یه له جیهاندا.\nپێکهاته سروشتییه‌کان، جۆره‌ی ئاژه‌ڵه‌کان، گژ و گیا و دیمه‌نه تایبه‌ته‌کانی ئێران، تایبه‌تمه‌ندییه‌کانی سروشتی ئێران به‌رچاو ده‌که‌نه‌وه.\nسروشتی ئێران به هه‌بوونی پێکهاته سروشتییه‌کان، جۆری ئاژه‌ڵه‌کان و گژ و گیای جیاواز، تایبه‌تمه‌ندی تایبه‌تی هه‌یه. ئێران وڵاتێکه سروشتی چوار وه‌رزی هه‌یه، واتا له چوار گۆشه‌ی ئێران هاوکات، ده‌توانیت بارودۆخی که‌ش و هه‌وای جیاواز تاقی بکه‌یه‌وه.\nئێران به پێی ڕاپرسییه بڕواپێکراوه‌کان له گه‌شتیاره ده‌ره‌کییه‌کان، ئه‌رخه‌یانترین شوێنی گه‌شتیاری ناسراوه له جیهاندا.\nخه‌ڵکی ئێران زۆر میواندار و گه‌رم و گوڕن.\nوڵاتی ئێران بۆ چه‌ندین سه‌ده له وڵاتانی ڕۆژه‌ه‌ڵاتدا به وشه‌ی “پێرشیا” ده‌ناسرا.\nزۆربه‌ی گه‌شتیاران بۆ ئاشنا بوون له‌گه‌ڵ ئیمپڕاتۆری پێرشیا (ئێرانی دێرین) دێنه ئه‌م وڵاته.\nگه‌شتیاری ته‌ندروستی له ماوه‌ی ساڵانی دواییدا له جیهاندا په‌ره‌ی سه‌ندووه. ئێران به هه‌بوونی به‌رزترین ستاندارده‌کانی لێکۆڵینه‌وه‌ی پزیشکی و کوالیتی باشی خزمه‌تگوزاری، وه‌ک شوێنێکی هه‌ره باش ده‌ناسرێت بۆ گه‌شتیاری ته‌ندروستی له جیهاندا.\nپزیشکانی شاره‌زا و خوێنده‌وار به به‌کارهێنانی ته‌کنۆلۆجیای به‌ڕۆژی جیهانی، وه‌ڵامده‌ره‌وه‌ی هه‌موو پێدوایستییه‌کانی نه‌خۆشه‌کانن. ئێران شوێنیکی گه‌شتیاری ته‌ندروستی هه‌ره باشه له‌گه‌ڵ لیسته‌ی چاوه‌ڕێکردنی نزیک له سفر له بنکه‌کانی چاره‌سه‌ری و نه‌خۆشخانه‌کاندا.\nوڵاتی ئێران زیاتر له 120000 قه‌ره‌وێڵه‌ی نه‌خۆشخانه، 4551 تاقیگه، 3042 بنکه‌ی هێزپێدانه‌وه، 2293 بنکه‌ی پزیشکی تیشکی و وێنه هه‌ڵگرتنه‌وه و زیاتر له 8000 ده‌رمانخانه‌ی هه‌یه.\nنزیکه‌ی 166 نه‌خۆشخانه له وڵاتی ئێراندا توانیویانه بڕوانامه‌ی کوالیتی به‌ده‌ست بێنن، گه‌رچی نه‌خۆشخانه ته‌یاره‌کان زیاترن له‌م ڕێژه‌یه و نزیکه‌ی 400 نه‌خۆشخانه‌ش کاندیدای به‌ده‌ستهێنانی بڕوانامه نێوده‌وڵه‌تییه‌کانن.\nئێران وه‌ک جه‌مسه‌ری نه‌شته‌رگه‌ری ده‌ناسرێت له جیهاندا. له‌ڕاستیدا تاران وه‌ک پێته‌ختی نه‌شته‌رگه‌ری جوانی لووت ده‌ناسرێت له جیهاندا که به دانانی تێچوونی باش و گونجاو، باشترین نه‌شته‌رگه‌رییه‌کان جێبه‌جێ ده‌کرێن.\nپێشنیاری ئێمه به‌کارهێنانی خزمه‌تگوزاری پزیشکییه وه‌ک پزیشکی چاو، دڵ و ده‌مار (به‌تایبه‌تی منداڵان)، چاندنی پێشک و ئێسقان، ژنان و منداڵبوون، نه‌زۆکی، ئۆنکۆلۆجی (زانستی گرێیه‌کان)، نه‌شته‌رگه‌ری مێشک و ده‌مار، پزیشکی ئێسقان و میزناسی.\nهه‌روه‌ها خزمه‌تگوزاری سووک وه‌ک هه‌ڵوێستی جوانکاری (تێکردنی جه‌ل، بۆتاکس، لیفت به ده‌زوو، چاندنی قژ، کزی و …)، چاره‌سه‌ر کردنی نه‌زۆکی ( بۆ نموونه IVF و …) نموونه‌ی پێشکه‌ش کردنی خزمه‌تگوزارییه به باشترین کوالیتییه‌وه.\n*هۆکاره‌کانی هه‌ڵبژاردنی کۆمپانیای ” عصر طب بین الملل ” له لایه‌ن سه‌ردانکه‌رانه‌وه له‌به‌ر ئه‌م هۆیانه‌ی خواره‌وه ڕاپۆرت دراوه:\nپێشکه‌ش کردنی باشترین نرخی خزمه‌تگوزاری پزیشکی\nکاریگه‌ری و کوالیتی زۆر باشی خزمه‌تگوزاری\nپێشکه‌ش کردنی خزمه‌تگوزاری له‌گه‌ڵ ته‌کۆنۆلۆجیای نۆێی دونیادا\nهاریکاری له‌گه‌ڵ نه‌خۆشخانه و نۆرینگه‌کانی چاره‌سه‌ری نێوده‌وڵه‌تی و نیشتیمانیدا\nلیسته‌ی چاوه‌ڕێ کردنی کورت خایه‌ن\nئاسووده‌یی و ئاسایشی گه‌شت له‌گه‌ڵ پلاندانانی ورد له لایه‌ن کۆمپانیاوه\nتێچوونی خزمه‌تگوزاری پزیشکی له ئێران نزیکه‌ی 10/1ی وڵاتانی ئه‌ورووپی- ئه‌مریکییه.\nئێران وڵاتێکی گه‌وره‌یه به سیسته‌می چاودێری ته‌ندروستی پێشکه‌وتوو له به‌شی حکومی و ئه‌هلیدا. له ئێران زۆر پزیشک ئیش ده‌که‌ن. خولی پزیشکی گشتی له ئێران نزیکه‌ی 7 ساڵه و خولی پسپۆڕی نێوان 4 بۆ 6 ساڵه.\n10 هۆکار بۆ هه‌ڵبژاردنی ئێران وه‌ک شوێنی گه‌شتیاری ته‌ندروستی:\nپێگه‌ی ستراتیجیکی وڵاتی ئێران\nمیوانداری و گه‌رم و گوڕی خه‌ڵکی ئێران\nمێژووی دێرینی وڵاتی ئێران\nپیشه‌ی ده‌ستکردی ناوچه جیاوازه‌کانی ئێران\nخواردنی ڕه‌سه‌نی ئێرانی\nنرخی که‌م و لۆجیکی خزمه‌تگوزاری له ئێران\nبه‌ده‌ست هێنانی ئه‌زموون و هه‌ستی باشی ڕاسته‌قینه له گه‌شت بۆ ئێران\nشوێنێکی پڕ له هێمنایه‌تی و به‌دوور له گوشاری ده‌روونی له وڵاتی ئێران\nزانستی پزیشکی له ئێراندا به هاتنی ئیسلام بازدانێکی سه‌یری هه‌بووه و به هاریکاری هۆزان و زانایانی وه‌ک محه‌ممه‌د کوڕی زه‌که‌ریای ڕازی (سه‌ده‌ی 10) و ئه‌بوو عه‌لی سینا (سه‌ده‌ی 11) و سمایل جورجانی (سه‌دی 11) پێشکه‌تنێکی ئه‌وتۆی هه‌بووه.\nپزیشکی سوننه‌تی وه‌ک پزیشکی یۆنانی- عه‌ره‌بی، له‌سه‌ر ئه‌م بنچینه‌یه داڕژتراوه که له‌شی مرۆڤ له 4 مادده‌ی سه‌ره‌کی پێک هاتووه. ئه‌م مادانه بریتین له چڵم، هه‌ناسه‌دان، زه‌رداو و سۆده. ئه‌م چوار مادده‌یه تایبه‌تمه‌ندی گیانی- جه‌سته‌یی هه‌ر که‌س پێک دێنن که گۆڕانکاری له هه‌ر مادده‌یه‌کدا ده‌بێته هۆی سه‌رهه‌ڵدانی ئاڵۆزی یان نه‌خۆشی له‌و که‌سه‌دا.\nنهێنی به‌رده‌وامبوونی پزیشکی سوننه‌تی له ئێران، ئه‌وله‌وییه‌ت پێدانه به ڕاست کردنه‌وه‌ی نموونه‌ی ژیانی تاکه‌که‌سی (به‌رگری) به چاره‌سه‌ری.\nده‌ستنیشان کردنی سروشتی هه‌ر که‌س یه‌که‌م سه‌رچاوه‌ی به‌ده‌ست هێنانی زانیارییه له په‌یوه‌ندی له‌گه‌ڵ بارودۆخی ته‌ندروستی و هه‌روه‌ها ده‌ستنیشان کردنی نه‌خۆشی له‌و که‌سه‌دا.\nیاسای شێوازی ژیان له پزیشکی سوننه‌تی له ئێران له‌سه‌ر بنه‌مای 6 یاسایه:\nخواردن و خواردنه‌وه‌کان، بارودۆخی که‌ش و هه‌وا و ژینگه، خه‌ون و وریایی، چالاکی جه‌سته‌یی، بارودۆخی ده‌روونی، ڕزگاری له‌ش له شتی زێده (بۆ نموونه ئاره‌قه و میز و پیسایی).\nبنچینه‌ی سه‌ره‌کی پاراستنی ته‌ندروستی و چاره‌سه‌ر کردنی نه‌خۆشی له پزیشکی سوننه‌تی ئێران، هه‌ڵبژاردنی شێوازی زیانی گونجاوه له‌گه‌ڵ سروشتی هه‌ر که‌سدا.\nسروشت ته‌نیا نابه‌سترێته‌وه به مرۆڤه‌کان و هه‌ر مادده و پێگه و دۆخێک له جیهاندا سروشتی دیاریکراوی هه‌یه که کاریگه‌ری ڕاسته‌وخۆی هه‌یه له‌سه‌ر ته‌ندروستی مرۆڤه‌کان.